02014R1321 — DA — 18.05.2022 — 013.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EU) Nr. 1321/2014 af 26. november 2014 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver (omarbejdning) (EØS-relevant tekst) (EUT L 362 af 17.12.2014, s. 1)

Ændret ved:





Berigtiget ved:









▼B

KOMMISSIONENS FORORDNING (EU) Nr. 1321/2014

af 26. november 2014

om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver

(omarbejdning)

(EØS-relevant tekst)







▼M2

Artikel 1

Genstand og anvendelsesområde

Ved denne forordning fastlægges fælles tekniske krav og administrative procedurer for at sikre:

a) den vedvarende luftdygtighed for luftfartøjer, herunder enhver komponent til installering heri, som er: i) registreret i en medlemsstat, medmindre det forskriftsmæssige sikkerhedstilsyn hermed er blevet uddelegeret til et tredjeland, og de ikke anvendes af en EU-operatør eller ii) registreret i et tredjeland og anvendes af en EU-operatør, hvis det forskriftsmæssige sikkerhedstilsyn hermed er blevet uddelegeret til en medlemsstat.

b) overholdelse af de væsentlige krav, der er fastsat i forordning (EF) nr. 216/2008, for vedvarende luftdygtighed af luftfartøjer, der er registreret i et tredjeland, og komponenter til installering heri, for hvilke det forskriftsmæssige sikkerhedstilsyn hermed ikke er blevet uddelegeret til en medlemsstat under dry lease-in aftaler af et luftfartsselskab med licens i henhold til Europa-Parlamentets og Rådets forordning (EF) nr. 1008/2008 ( 1 ).

▼B

Artikel 2

Definitioner

Inden for anvendelsesområdet af forordning (EF) nr. 216/2008 forstås ved:

a) »luftfartøj« : enhver maskine, der i atmosfæren kan oppebæres af andre af luftens reaktioner end luftens reaktioner mod jordoverfladen

b) »certificeringspersonale« : det personale, som har ansvaret for frigivelsen af et luftfartøj eller en komponent efter vedligeholdelse

c) »komponent« : enhver motor, propel eller del eller ethvert apparatur

d) »vedvarende luftdygtighed« : alle de processer, som sikrer, at luftfartøjet på ethvert tidspunkt i sin funktionstid overholder de gældende luftdygtighedskrav og er i driftssikker stand

e) »JAA« : de fælles luftfartsmyndigheder (»Joint Aviation Authorities«)

f) »JAR« : de fælles luftfartskrav

▼M2

g) »erhvervsmæssige lufttransportoperationer (CAT-operationer)« : en flyveoperation med transport af passagerer, fragt eller post mod betaling eller en anden form for vederlag

▼B

h) »vedligeholdelse« : aktiviteterne eftersyn, reparation, inspektion, udskiftning, ændring eller fejludbedring af et luftfartøj/en komponent eller enhver kombination heraf, dog med undtagelse af inspektion før flyvning

i) »organisation« : en fysisk person, en juridisk person eller en del af en juridisk person. En sådan organisation kan være beliggende på mere end et sted, uanset om det er inden for eller uden for medlemsstaternes territorium

j) »inspektion før flyvning« : den inspektion, der udføres før flyvning for at sikre, at luftfartøjet er egnet til at foretage den planlagte flyvning

k) »ELA1-luftfartøj« : et af følgende bemandede luftfartøjer (ELA står for »European Light Aircraft«): i) et luftfartøj med en maksimal startmasse (MTOM) på 1 200 kg eller derunder, der ikke er klassificeret som et komplekst motordrevet luftfartøj ii) et svævefly eller motorsvævefly med en maksimal startmasse på 1 200 kg eller derunder iii) en ballon konstrueret til et maksimalt løftegasvolumen eller varmluftsvolumen på ikke mere end 3 400 m3 for varmluftsballoner, 1 050 m3 for gasballoner og 300 m3 for forankrede gasballoner iv) et luftskib konstrueret til højst fire personer og et maksimalt løftegasvolumen eller varmluftsvolumen på ikke mere end 3 400 m3 for varmluftsluftskibe og 1 000 m3 for gasluftskibe

▼M1

ka) »ELA2-luftfartøj« : et af følgende bemandede luftfartøjer (European Light Aircraft): i) et luftfartøj med en maksimal startmasse (MTOM) på 2 000 kg eller derunder, der ikke er klassificeret som et komplekst motordrevet luftfartøj ii) et svævefly eller motorsvævefly med en maksimal startmasse på 2 000 kg eller derunder iii) en ballon iv) et varmluftskib v) et gasluftskib med alle følgende egenskaber: — højst 3 % statisk vægt — motor uden styret trækkraft (undtagen reverseringstrækkraft) — konventionel og simpel konstruktion af struktur, kontrolsystem og ballonnetsystem og — manøvreorganer uden hjælpeenergi vi) et meget let rotorluftfartøj

▼B

l) »LSA-luftfartøj« : et luftfartøj (LSA står for »Light Sport Aeroplane«) med alle nedennævnte kendetegn: i) en maksimal startmasse (MTOM) på ikke mere end 600 kg, og ii) en maksimal stallingshastighed i landingskonfigurationen (VSO) på ikke mere end 45 knob kalibreret lufthastighed (CAS) med luftfartøjets maksimale certificerede startmasse og mest kritiske tyngdepunkt, og iii) en maksimal siddekapacitet på højst to personer inklusive piloten, og iv) en enkelt ikke-turbinemotor udstyret med propel, og v) en kabine uden trykudligning

m) »hovedforretningssted« : selskabets hovedkontor eller vedtægtsmæssige hjemsted, inden for hvilket de vigtigste økonomiske funktioner og den i denne forordning omhandlede operationelle kontrol udøves.

▼M2

n) »kritisk vedligeholdelsesopgave« : en vedligeholdelsesopgave, der indebærer montering af eller ethvert indgreb i et system eller en del af et luftfartøj, en motor eller en propel, hvor en fejl under udførelsen direkte kunne bringe flyvesikkerheden i fare

o) »erhvervsmæssige specialoperationer« : de operationer, der er underkastet kravene i del-ORO, subpart SPO, som fastsat i bilag III til Kommissionens forordning (EU) nr. 965/2012 ( 2 )

p) »begrænsede operationer« : operationer med andre luftfartøjer end komplekse motordrevne luftfartøjer med henblik på: i) privatpersoners flyvninger med omkostningsdeling på betingelse af, at de direkte omkostninger deles af alle de ombordværende, inklusive piloten, og at antallet af personer, der deles om de direkte omkostninger, er begrænset til seks ii) konkurrenceflyvninger eller flyveopvisninger på betingelse af, at betaling eller anden form for vederlag begrænses til at dække direkte omkostninger og et forholdsmæssigt bidrag til de årlige omkostninger, og præmierne må ikke overstige en værdi, som den kompetente myndighed fastsætter iii) introduktionsflyvninger, faldskærmsudspring, slæb af svævefly eller kunstflyvninger udført af enten en uddannelsesorganisation, som har sit hovedforretningssted i en medlemsstat, og som er godkendt i overensstemmelse med Kommissionens forordning (EU) nr. 1178/2011 ( 3 ), eller en organisation, der er oprettet med det formål at fremme sports- eller fritidsflyvning, på betingelse af, at organisationen opererer luftfartøjet i kraft af ejerskab eller dry lease, at flyvningen ikke giver overskud, der distribueres uden for organisationen, og — såfremt ikke-medlemmer af organisationen er involveret — at sådanne flyvninger kun udgør en marginal aktivitet i organisationen I denne forordning betragtes »begrænsede operationer« ikke som erhvervsmæssige lufttransportoperationer eller erhvervsmæssige specialoperationer

q) »introduktionsflyvning« : »introduktionsflyvning« som defineret i artikel 2, nr. 9), i forordning (EU) nr. 965/2012

r) »konkurrenceflyvning« : »konkurrenceflyvning« som defineret i artikel 2, nr. 10), i forordning (EU) nr. 965/2012

s) »flyveopvisning« : »flyveopvisning« som defineret i artikel 2, nr. 11), i forordning (EU) nr. 965/2012.

▼M13

t) »harmonisering af sikringssystemer« : den koordinerede proces, hvorved to eller flere organisationers sikringssystemer interagerer og udveksler oplysninger og metoder med henblik på at nå fælles eller sammenhængende mål for overvågning af flyvesikkerhed og overholdelse.

▼C2

Artikel 3

Krav til vedvarende luftdygtighed

1. Vedvarende luftdygtighed for luftfartøjer som omhandlet i artikel 1, litra a), og komponenter til installering heri, sikres i overensstemmelse med kravene i bilag I (del-M); dette gælder ikke de i stk. 2, første afsnit, nævnte luftfartøjer, som er omfattet af kravene i bilag Vb (del-ML).

2. Kravene i bilag Vb (del-ML) finder anvendelse på følgende andre luftfartøjer end komplekse motordrevne luftfartøjer: a) flyvemaskiner med en maksimal startmasse på 2 730 kg eller derunder b) rotorluftfartøjer med en maksimal startmasse på 1 200 kg eller derunder, som er certificeret til højst 4 ombordværende c) andre ELA2-luftfartøjer.

Hvis et luftfartøj som omhandlet i første afsnit, litra a), b) og c), er opført i et AOC tilhørende et luftfartsselskab, som har fået udstedt en licens i henhold til forordning (EF) nr. 1008/2008, finder kravene i bilag I (del-M) anvendelse.

3. For at kunne opføres i et AOC tilhørende et luftfartsselskab, som har fået udstedt en licens i henhold til forordning (EF) nr. 1008/2008, skal luftfartøjer som omhandlet i stk. 2, første afsnit, litra a), b) og c), opfylde alle følgende krav: a) den kompetente myndighed har godkendt dets luftfartøjsvedligeholdelsesprogram i overensstemmelse med punkt M.A.302 i bilag I (del-M) b) behørig vedligeholdelse, jf. det vedligeholdelsesprogram, der er omhandlet i litra a), er blevet udført og certificeret i overensstemmelse med punkt 145.A.48 og 145.A.50 i bilag II (del-145) c) et luftdygtighedseftersyn er udført, og et nyt luftdygtighedseftersynsbevis er udstedt i overensstemmelse med punkt M.A.901 i bilag I (del-M).

4. Uanset nærværende artikels stk. 1 sikres den vedvarende luftdygtighed af et luftfartøj som omhandlet i artikel 1, litra a), for hvilket en flyvetilladelse er udstedt, på grundlag af de særlige krav til vedvarende luftdygtighed, der er fastsat i den flyvetilladelse, der er udstedt i overensstemmelse med bilag I (del-21) til forordning (EU) nr. 748/2012 ( 4 ).

▼M11

5. Luftfartøjsvedligeholdelsesprogrammer for luftfartøjer som omhandlet i artikel 1, litra a), der opfylder de krav i punkt M.A.302 i bilag I (del-M), som finder anvendelse før den 24. marts 2020, anses for at opfylde de krav, der er specificeret i punkt M.A.302 i bilag I (del-M) eller punkt ML.A.302 i bilag Vb (del-ML), alt efter hvad der er relevant, i overensstemmelse med stk. 1 og 2.

▼C2

6. Operatørerne sikrer den vedvarende luftdygtighed for de luftfartøjer, der er omhandlet i artikel 1, litra b), og komponenter til installering heri, i overensstemmelse med kravene i bilag Va (del-T).

7. Vedvarende luftdygtighed for flyvemaskiner med en maksimal certificeret startmasse på eller under 5 700 kg, som er udstyret med flere turbopropmotorer, sikres i overensstemmelse med de krav, der finder anvendelse for andre luftfartøjer end komplekse motordrevne luftfartøjer, jf. punkt M.A.201, M.A.301, M.A.302, M.A.601 og M.A.803 i bilag I (del-M), punkt 145.A.30 i bilag II (del-145), punkt 66.A.5, 66.A.30, 66.A.70, tillæg V og VI i bilag III (del-66), punkt CAMO.A.315 i bilag Vc (del-CAMO), punkt CAO.A.010 og tillæg I til bilag Vd (del-CAO), i det omfang, disse finder anvendelse på andre luftfartøjer end komplekse motordrevne luftfartøjer.

▼M11

Artikel 4

Godkendelse af organisationer, der er involveret i luftfartøjers vedvarende luftdygtighed

1. Organisationer, der medvirker til sikringen af vedvarende luftdygtighed for luftfartøjer og komponenter til installering heri, herunder vedligeholdelse, godkendes på disse organisationers anmodning af den kompetente myndighed i overensstemmelse med kravene i bilag II (del-145), bilag Vc (del-CAMO) eller bilag Vd (del-CAO), alt efter hvad der er relevant for de respektive organisationer.

2. Uanset stk. 1 kan organisationerne indtil den 24. september 2020 på anmodning få udstedt godkendelser af den kompetente myndighed i overensstemmelse med subpart F og subpart G i bilag I (del-M). Alle godkendelser, der udstedes i overensstemmelse med subpart F og subpart G i bilag I (del-M), er gyldige indtil den 24. marts 2022.

3. Godkendelsesbeviser til vedligeholdelsesorganisationer, der er udstedt eller anerkendt af en medlemsstat i overensstemmelse med certificeringsspecifikationen JAR-145 som omhandlet i bilag II til Rådets forordning (EØF) nr. 3922/91 ( 5 ), og som var gyldige før den 29. november 2003, anses for at være udstedt i overensstemmelse med kravene i bilag II (del-145) til nærværende forordning.

4. Organisationer, der har et gyldigt godkendelsesbevis, der er udstedt i overensstemmelse med subpart F eller subpart G i bilag I (del-M) eller med bilag II (del-145), skal af den kompetente myndighed efter anmodning have udstedt en formular 3-CAO som fastsat i tillæg I til bilag Vd (del-CAO) og derefter være omfattet af den kompetente myndigheds tilsyn i overensstemmelse med bilag Vd (del-CAO).

En sådan organisations rettigheder i henhold til den godkendelse, der er udstedt i overensstemmelse med bilag Vd (del-CAO), er de samme som de rettigheder, der følger af den godkendelse, der er udstedt i overensstemmelse med subpart F eller subpart G i bilag I (del-M) eller med bilag II (del-145). Disse rettigheder må dog ikke gå videre end de rettigheder, der tildeles en organisation som omhandlet i sektion A i bilag Vd (del-CAO).

Uanset punkt CAO.B.060 i bilag Vd (del-CAO) må organisationen indtil den 24. marts 2022 afhjælpe eventuelle anmærkninger vedrørende manglende opfyldelse af de krav, som er indført ved bilag Vd (del-CAO), og som ikke er omfattet af subpart F eller subpart G i bilag I (del-M) eller bilag II (del-145).

Hvis organisationen efter den 24. marts 2022 ikke har afsluttet behandlingen af disse anmærkninger, tilbagekaldes, begrænses eller inddrages godkendelsesbeviset helt eller delvist.

5. Organisationer, der har et gyldigt godkendelsesbevis som organisationer til sikring af vedvarende luftdygtighed, der er udstedt i overensstemmelse med subpart G i bilag I (del-M), skal af den kompetente myndighed efter anmodning have udstedt et EASA-godkendelsesbevis (formular 14) i overensstemmelse med bilag Vc (del-CAMO) og derefter være omfattet af den kompetente myndigheds tilsyn i overensstemmelse med bilag Vc (del-CAMO).

Uanset punkt CAMO.B.350 i bilag Vc (del-CAMO) må organisationen indtil den 24. marts 2022 afhjælpe eventuelle anmærkninger vedrørende manglende opfyldelse af de krav, der er indført ved bilag Vc (del-CAMO), og som ikke er omfattet af subpart G i bilag I (del-M).

Hvis organisationen efter den 24. marts 2022 ikke har afsluttet behandlingen af disse anmærkninger, tilbagekaldes, begrænses eller inddrages godkendelsesbeviset helt eller delvist.

6. Certifikater og godkendte vedligeholdelsesprogrammer for luftfartøjer, der er udstedt i henhold til forordning (EU) nr. 1321/2014 og var gyldige før den 24. marts 2020, anses for at være udstedt i henhold til nærværende forordning.

▼B

Artikel 5

Certificeringspersonale

▼M11

1. Certificeringspersonale skal være kvalificeret i overensstemmelse med kravene i bilag III (del-66), jf. dog kravene i punkt M.A.606, litra h), M.A.607, litra b), M.A.801, litra c), og M.A.803 i bilag I (del-M), punkt ML.A.801, litra c) og ML.A.803 i bilag Vb (del-ML), CAO.A.040, litra b), og CAO.A.040, litra c), i bilag Vd (Part-CAO), og i punkt 145.A.30, litra j), i tillæg IV til bilag II (del-145).

▼B

2. Ethvert luftfartøjsvedligeholdelsescertifikat og eventuelt de til dette certifikat knyttede tekniske begrænsninger, som er udstedt eller anerkendt af en medlemsstat i overensstemmelse med JAA-kravene og -procedurerne, og som er gyldigt på datoen for ikrafttræden af forordning (EF) nr. 2042/2003, skal anses for at være udstedt i overensstemmelse med denne forordning.

3. Certificeringspersonale, der har fået udstedt et certifikat i overensstemmelse med bilag III (del-66) i en given kategori/underkategori, skal anses for at have de rettigheder, som er beskrevet i samme bilags punkt 66.A.20, litra a), svarende til denne kategori/underkategori. Kravene til grundlæggende viden svarende til disse nye rettigheder skal anses for at være opfyldt med henblik på at forlænge et sådant certifikat til en ny kategori/underkategori.

4. Certificeringspersonale, der har fået udstedt et certifikat, som omfatter luftfartøjer, for hvilke der ikke stilles krav om en individuel typerettighed, må fortsat udøve dennes rettigheder frem til den første fornyelse, hvorefter certifikatet skal konverteres efter proceduren i punkt 66.B.125 i bilag III (del-66) til de rettigheder, som er defineret i punkt 66.A.45 i samme bilag.

5. Konverteringsrapporter og rapporter om godskrivning af prøver, som opfylder de krav, der gælder forud for, at forordning (EU) nr. 1149/2011 fandt anvendelse, anses for at være i overensstemmelse med denne forordning.

▼M5

6. Indtil specifikke krav vedrørende certificeringspersonale for komponenter tilføjes til denne forordning, gælder de fastlagte krav i den pågældende medlemsstats nationale lovgivning fortsat, undtagen for vedligeholdelsesorganisationer, som befinder sig uden for Unionen; i disse tilfælde skal agenturet godkende kravene.

▼B

Artikel 6

Krav til træningsorganisationer

1. Organisationer, som deltager i uddannelse af det i artikel 5 nævnte personale, skal være godkendt i overensstemmelse med bilag IV (del-147) for at være berettiget til: a) at afholde anerkendte grunduddannelseskurser, og/eller b) at afholde anerkendte typeuddannelseskurser, og c) at afholde prøver, og d) at udstede uddannelsesbeviser.

2. Enhver godkendelse af en vedligeholdelsesuddannelsesorganisation, som er udstedt eller anerkendt af en medlemsstat i overensstemmelse med JAA-kravene og -procedurerne, og som er gyldigt på datoen for ikrafttræden af forordning (EF) nr. 2042/2003, skal anses for at være udstedt i overensstemmelse med denne forordning.

3. Typeuddannelseskurser, der er godkendt, inden mindstepensummet for certificeringspersonalets typerettighedskurser er godkendt i dataene om operationel egnethed for den relevante type i overensstemmelse med forordning (EU) nr. 748/2012, skal omfatte de relevante elementer, der er defineret i den obligatoriske del af dataene om operationel egnethed senest den 18. december 2017 eller inden for to år efter, at dataene om operationel egnethed blev godkendt, alt efter hvilket tidspunkt der er det seneste.

Artikel 7

Forordning (EF) nr. 2042/2003 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag VI.

▼M6

Artikel 7a

Kompetente myndigheder

1. Udpeger en medlemsstat mere end én enhed som kompetent myndighed med de nødvendige beføjelser og tildelte ansvarsområder med henblik på certificering af og tilsyn med personer og organisationer, der er omfattet af denne forordning, skal følgende krav være opfyldt: a) hver kompetent myndigheds kompetenceområder skal være klart defineret, navnlig med hensyn til ansvarsområder og geografiske begrænsninger b) disse myndigheder skal koordinere indbyrdes for at sikre effektiv certificering af og effektivt tilsyn med alle organisationer og personer, der er omfattet af denne forordning, inden for myndighedernes respektive kompetenceområder.

2. Medlemsstaterne sikrer, at de kompetente myndigheders personale ikke udfører certificerings- og tilsynsaktiviteter, når der er tegn på, at dette direkte eller indirekte kan føre til en interessekonflikt, navnlig når der er tale om familiemæssige eller økonomiske interesser.

3. Hvis det er nødvendigt for at udføre certificerings- eller tilsynsopgaver i henhold til denne forordning, tillægges de kompetente myndigheder beføjelse til at: a) undersøge de optegnelser, data, procedurer og andre materialer, der er relevante for udførelsen af certificerings- og/eller tilsynsopgaver b) lave kopier af eller udskrifter fra disse optegnelser, data, procedurer og andre materialer c) anmode om en mundtlig redegørelse på stedet af disse organisationers medarbejdere d) opnå adgang til de relevante lokaler, operationslokaliteter eller transportmidler, der ejes eller benyttes af disse personer e) udføre audit, undersøgelser, vurderinger, inspektioner, herunder uanmeldte inspektioner, af disse organisationer f) træffe eller iværksætte de fornødne håndhævelsesforanstaltninger.

4. Beføjelserne jf. stk. 3 udføres i overensstemmelse med lovbestemmelserne i den relevante medlemsstat.

▼B

Artikel 8

Ikrafttræden

1. Dette direktiv træder i kraft på tyvendedagen efter offentliggørelsen i Den Europæiske Unions Tidende .

2. Uanset stk. 1kan medlemsstaterne vælge ikke at anvende: a) for vedligeholdelse af ikke-trykregulerede flyvemaskiner med stempelmotorer med en MTOM på 2 000 kg og derunder, som ikke udfører erhvervsmæssig lufttransport indtil den 28. september 2014 kravet om, at certificeringspersonale skal være kvalificeret i overensstemmelse med bilag III (del-66) i de følgende bestemmelser: — punkt M.A.606(g) og M.A.801(b)2 i bilag I (del-M) — punkt 145.A.30(g) og (h) i bilag II (del-145) ▼M5 ————— ▼M2 c) for luftfartøjer, der er registreret i et tredjeland og dry leased-in af luftfartsselskaber med licens i henhold til forordning (EF) nr. 1008/2008 indtil 25. august 2017, kravene i bilag Va.

2a. Uanset stk. 1 finder kravene til luftfartøjer, der anvendes til erhvervsmæssige specialoperationer og erhvervsmæssige lufttransportoperationer — bortset fra luftfartsselskaber med licens i henhold til forordning (EF) nr. 1008/2008 — som fastsat ved forordning (EU) nr. 965/2012 og som ændret ved forordning (EU) nr. 379/2014 ( 6 ), anvendelse fra den 21. april 2017.

Indtil dette tidspunkt gælder følgende:

— Bestemmelserne i bilag I, punkt M.A.201, litra f), finder anvendelse på komplekse motordrevne luftfartøjer, der anvendes af operatører bortset fra luftfartsselskaber med licens i henhold til forordning (EF) nr. 1008/2008, som efter anmodning af en medlemsstat skal være i besiddelse af et certifikat for erhvervsmæssige operationer, og på erhvervsmæssige lufttransportoperationer.

— Bestemmelserne i bilag I, punkt M.A.201, litra h), finder anvendelse på andre luftfartøjer end komplekse motordrevne luftfartøjer, der anvendes af operatører bortset fra luftfartsselskaber med licens i henhold til forordning (EF) nr. 1008/2008, som efter anmodning af en medlemsstat skal være i besiddelse af et certifikat for erhvervsmæssige operationer, og på erhvervsmæssige ATO.

— Bestemmelserne i bilag I, punkt M.A.306, litra a), finder anvendelse på luftfartøjer, der anvendes af luftfartsselskaber med licens i henhold til forordning (EF) nr. 1008/2008, og luftfartøjer, der anvendes af operatører som efter anmodning af en medlemsstat skal være i besiddelse af et certifikat for erhvervsmæssige operationer.

— Bestemmelserne i bilag I, punkt M.A.801, litra c), gælder for ELA1, der ikke anvendes af luftfartsselskaber med licens i henhold til forordning (EF) nr. 1008/2008 og ikke anvendes af erhvervsmæssige ATO.

— Bestemmelserne i bilag I, punkt M.A.803, litra b), finder anvendelse på ikke-komplekse motordrevne luftfartøjer på 2 730 kg MTOM og derunder, svævefly, motorsvævefly eller balloner, der ikke anvendes af luftfartsselskaber med licens i henhold til forordning (EF) nr. 1008/2008, eller af operatører, som efter anmodning af en medlemsstat skal være i besiddelse af et certifikat for erhvervsmæssige operationer, eller af erhvervsmæssige ATO.

— Bestemmelserne i bilag I, punkt M.A.901, litra g), finder anvendelse på ELA1-luftfartøjer, der ikke anvendes af luftfartsselskaber med licens i henhold til forordning (EF) nr. 1008/2008, eller af operatører som efter anmodning af en medlemsstat skal være i besiddelse af et certifikat for erhvervsmæssige operationer, eller af erhvervsmæssige ATO.

▼B

3. Når en medlemsstat anvender bestemmelserne i stk. 2, skal den underrette Kommissionen og agenturet herom.

4. ►M1 ◄ fandt anvendelse, skal datoen, hvorfra ►M1 ◄ fandt anvendelse, regnes som starttidspunkt. Angående fristerne i punkt 66.A.25, 66.A.30 og tillæg III til bilag III (del-66) vedrørende grundlæggende teoriprøver, teoretisk typeuddannelse og eksamination, praktisk uddannelse og bedømmelse, typeprøver og uddannelse på arbejdspladsen, der er afsluttet forud for, atforordning (EU) nr. 1149/2011fandt anvendelse, skal datoen, hvorfraforordning (EU) nr. 1149/2011fandt anvendelse, regnes som starttidspunkt.

▼M5 —————

▼M1

6. Uanset stk. 1: a) kan de kompetente myndigheder eller, i givet fald, organisationer fortsat udstede beviser, i tidligere udgaver, som fastsat i tillæg III til bilag I (del-M), eller tillæg II og III til bilag IV (del-147) til forordning (EU) nr. 1321/2014, der var gældende indtil den 27. juli 2015, frem til den 31. december 2015 b) forbliver beviser udstedt før den 1. januar 2016 gyldige, indtil de ændres, suspenderes eller tilbagekaldes.

▼M11 —————

▼M6 —————

▼B

Denne forordning er bindende i alle enkeltheder og gælder umiddelbart i hver medlemsstat.









BILAG I

(Del-M)

▼M6

INDHOLDSFORTEGNELSE M.1 SEKTION A — TEKNISKE KRAV SUBPART A — GENERELT M.A.101 Anvendelsesområde SUBPART B — ANSVARLIGHED M.A.201 Ansvar M.A.202 Indberetning af begivenheder SUBPART C — VEDVARENDE LUFTDYGTIGHED M.A.301 Opgaver i forbindelse med vedvarende luftdygtighed M.A.302 Luftfartøjsvedligeholdelsesprogram M.A.303 Luftdygtighedsdirektiver M.A.304 Oplysninger i forbindelse med ændringer og reparationer M.A.305 Rapportsystem for luftfartøjers vedvarende luftdygtighed M.A.306 Operatørens tekniske logsystem M.A.307 Overførsel af rapporterne om luftfartøjers vedvarende luftdygtighed SUBPART D — VEDLIGEHOLDELSESSTANDARDER M.A.401 Vedligeholdelsesoplysninger M.A.402 Udførelse af vedligeholdelse M.A.403 Fejl ved luftfartøjet SUBPART E — KOMPONENTER M.A.501 Klassifikation og installation M.A.502 Vedligeholdelse af komponenter M.A.503 Dele med begrænset driftslevetid og tidskontrollerede komponenter M.A.504 Adskillelse af komponenter SUBPART F — VEDLIGEHOLDELSESORGANISATION M.A.601 Anvendelsesområde M.A.602 Ansøgning M.A.603 Godkendelsens omfang M.A.604 Vedligeholdelsesorganisationens håndbog M.A.605 Faciliteter M.A.606 Personalekrav M.A.607 Certificeringspersonale og luftdygtighedseftersynspersonale M.A.608 Komponenter, udstyr og værktøj M.A.609 Vedligeholdelsesoplysninger M.A.610 Arbejdsordrer i forbindelse med vedligeholdelse M.A.611 Vedligeholdelsesstandarder M.A.612 Certifikat om frigivelse til tjeneste for luftfartøjer M.A.613 Certifikat om frigivelse til tjeneste for komponenter M.A.614 Vedligeholdelses- og luftdygtighedseftersynsrapporter M.A.615 Organisationens rettigheder M.A.616 Organisationseftersyn M.A.617 Ændringer af den godkendte vedligeholdelsesorganisation M.A.618 Godkendelsens fortsatte gyldighed M.A.619 Anmærkninger SUBPART G — ORGANISATION TIL SIKRING AF VEDVARENDE LUFTDYGTIGHED M.A.701 Anvendelsesområde M.A.702 Ansøgning M.A.703 Godkendelsens omfang M.A.704 Redegørelse om sikring af den vedvarende luftdygtighed M.A.705 Faciliteter M.A.706 Personalekrav M.A.707 Luftdygtighedseftersynspersonale M.A.708 Sikring af vedvarende luftdygtighed M.A.709 Dokumentation M.A.710 Luftdygtighedseftersyn M.A.711 Organisationens rettigheder M.A.712 Kvalitetssystem M.A.713 Ændringer i den godkendte organisation for vedvarende luftdygtighed M.A.714 Opbevaring af dokumentation M.A.715 Godkendelsens fortsatte gyldighed M.A.716 Anmærkninger SUBPART H — CERTIFIKAT OM FRIGIVELSE TIL TJENESTE (CRS) M.A.801 Certifikat om frigivelse til tjeneste for luftfartøjer M.A.802 Certifikat om frigivelse til tjeneste for komponenter M.A.803 Pilot/ejertilladelse SUBPART I — LUFTDYGTIGHEDSEFTERSYNSBEVIS M.A.901 Luftdygtighedseftersyn af luftfartøjer M.A.902 Luftdygtighedseftersynsbevisets gyldighed M.A.903 Overførsel af luftfartøjsregistrering inden for EU M.A.904 Luftdygtighedseftersyn af luftfartøjer, der er indført i EU M.A.905 Anmærkninger SEKTION B — PROCEDURE FOR KOMPETENTE MYNDIGHEDER SUBPART A — GENERELT M.B.101 Anvendelsesområde M.B.102 Kompetent myndighed M.B.103 Anmærkninger og håndhævelsesforanstaltninger — personer M.B.104 Opbevaring af dokumentation M.B.105 Gensidig udveksling af oplysninger SUBPART B — ANSVARLIGHED M.B.201 Ansvar M.B.202 Oplysninger til agenturet SUBPART C — VEDVARENDE LUFTDYGTIGHED M.B.301 Luftfartøjsvedligeholdelsesprogram M.B.302 Dispensationer M.B.303 Kontrol af luftfartøjers vedvarende luftdygtighed M.B.304 Tilbagekaldelse, inddragelse og begrænsning M.B.305 Luftfartøjers tekniske logsystem SUBPART D — VEDLIGEHOLDELSESSTANDARDER SUBPART E — KOMPONENTER SUBPART F — VEDLIGEHOLDELSESORGANISATION M.B.601 Ansøgning M.B.602 Første godkendelse M.B.603 Udstedelse af godkendelse M.B.604 Løbende kontrol M.B.605 Anmærkninger M.B.606 Ændringer M.B.607 Tilbagekaldelse, inddragelse og begrænsning af en godkendelse SUBPART G — ORGANISATION TIL SIKRING AF VEDVARENDE LUFTDYGTIGHED M.B.701 Ansøgning M.B.702 Føreløbig godkendelse M.B.703 Udstedelse af godkendelse M.B.704 Løbende kontrol M.B.705 Anmærkninger M.B.706 . Ændringer M.B.707 Tilbagekaldelse, inddragelse og begrænsning af en godkendelse SUBPART H — CERTIFIKAT OM FRIGIVELSE TIL TJENESTE (CRS) SUBPART I — LUFTDYGTIGHEDSEFTERSYNSBEVIS M.B.901 Vurdering af henstillinger M.B.902 Luftdygtighedseftersyn foretaget af den kompetente myndighed M.B.903 Anmærkninger M.B.904 Udveksling af oplysninger Tillæg I — Kontrakt om sikring af vedvarende luftdygtighed Tillæg II — Autoriseret frigivelsesbevis — EASA-formular 1 Tillæg III — Luftdygtighedseftersynsbevis — EASA-formular 15 Tillæg IV — Klasse- og rettighedssystemet til brug i vedligeholdelsesorganisationsgodkendelser i henhold til bilag I (del-M), subpart F, og i bilag II (del-145) Tillæg V — Bevis for vedligeholdelsesorganisationer i henhold til bilag I (del-M), subpart F — EASA-formular 3-MF Tillæg VI — Bevis for organisationer til sikring af vedvarende luftdygtighed i henhold til bilag I (del-M), subpart G — EASA-formular 14-MG Tillæg VII — Komplekse vedligeholdelsesopgaver Tillæg VIII — Begrænset pilot/ejervedligeholdelse

▼B

M.1

I denne del forstås ved kompetent myndighed:

1. Hvor det vedrører tilsynet med de enkelte luftfartøjers vedvarende luftdygtighed og udstedelse af luftdygtighedseftersynsbeviser: den myndighed, som registreringsmedlemsstaten har udpeget

2. Hvor det vedrører tilsynet med en vedligeholdelsesorganisation som beskrevet i sektion A, subpart F, i dette bilag (del-M) i) den myndighed, som er udpeget af den medlemsstat, hvori den pågældende organisations hovedforretningssted er beliggende ii) agenturet, hvis organisationen er beliggende i et tredjeland

▼M6

3. Hvis det vedrører godkendelse af luftfartøjsvedligeholdelsesprogrammer (»AMP«) én af følgende: i) den myndighed, som luftfartøjets registreringsmedlemsstat har udpeget ii) hvis dette er aftalt med registreringsmedlemsstaten forud for godkendelsen af luftfartøjets vedligeholdelsesprogram; én af følgende: a) den myndighed, der er udpeget af den medlemsstat, hvor operatøren har sit hovedforretningssted, eller, hvis operatøren ikke har et hovedforretningssted, den myndighed, der er udpeget af den medlemsstat, hvor operatøren er etableret, eller hvor operatøren er bosiddende ▼M8 b) den myndighed, der har ansvaret for tilsynet med den organisation, som sikrer luftfartøjets vedvarende luftdygtighed, eller med hvilken ejeren har indgået en begrænset kontrakt i overensstemmelse med punkt M.A.201, litra i), nr. 3)

▼M8

4. Hvor det vedrører tilsynet med en organisation til sikring af vedvarende luftdygtighed som beskrevet i sektion A, subpart G, i dette bilag (del-M): i) den myndighed, der er udpeget af den medlemsstat, hvori den pågældende organisations hovedforretningssted er beliggende, hvis godkendelsen ikke er indeholdt i en driftstilladelse ii) den myndighed, der er udpeget af operatørens medlemsstat, hvis godkendelsen er indeholdt i en driftstilladelse iii) agenturet, hvis organisationen er beliggende i et tredjeland.

▼M6 —————

▼B

SEKTION A

TEKNISKE KRAV

SUBPART A

GENERELT

▼M6

M.A.101 Anvendelsesområde

I denne sektion fastlægges de foranstaltninger, der skal træffes for at sikre opretholdelse af luftfartøjers luftdygtighed, herunder vedligeholdelse heraf. Desuden fastlægges de betingelser, som personer eller organisationer, der medvirker til sådanne aktiviteter, skal opfylde.

▼B

SUBPART B

ANSVARLIGHED

M.A.201 Ansvar

▼M6

a) Ejeren af luftfartøjet er ansvarlig for luftfartøjets vedvarende luftdygtighed og sikrer, at der ikke foretages flyvninger, medmindre alle følgende krav er opfyldt: 1. luftfartøjet er luftdygtigt 2. alt påmonteret operationelt udstyr og nødudstyr er installeret korrekt og er brugbart eller er tydeligt mærket som værende ikke-brugbart 3. luftdygtighedsbeviset er gyldigt 4. vedligeholdelsen af luftfartøjet er udført i overensstemmelse med det pågældende AMP, der er angivet i punkt M.A.302.

▼B

b) Hvis luftfartøjet er lejet, overføres ejerens ansvar til lejeren, hvis: 1. lejeren er angivet på registreringsdokumentet, eller 2. som angivet i lejekontrakten. I de tilfælde, hvor der i denne del henvises til »ejeren«, omfatter dette begreb ejeren eller lejeren, hvor det er relevant.

c) Enhver person eller organisation, der udfører vedligeholdelsen, bærer ansvaret for de udførte opgaver.

▼M6

d) Luftfartøjschefen eller — i tilfælde af luftfartøjer tilhørende luftfartsselskaber med licens i henhold til forordning (EF) nr. 1008/2008 — operatøren er ansvarlig for, at inspektionen før flyvningen fuldføres på tilfredsstillende vis. Denne inspektion udføres af piloten eller en anden kvalificeret person, dog ikke nødvendigvis af en godkendt vedligeholdelsesorganisation eller af certificeringspersonale.

▼M8

e) For luftfartøjer, der benyttes af luftfartsselskaber med licens i henhold til forordning (EF) nr. 1008/2008 ( 7 ), er operatøren ansvarlig for den vedvarende luftdygtighed af det luftfartøj, der opereres, og operatøren skal: 1) sikre, at der ikke foretages flyvninger, medmindre betingelserne i litra a) er opfyldt 2) træffe de nødvendige foranstaltninger til at sikre dens godkendelse som en organisation til sikring af vedvarende luftdygtighed (»CAMO«) i henhold til bilag Vc (del-CAMO) eller subpart G i dette bilag (del-M) som led i vedkommendes AOC for det luftfartøj, som operatøren opererer 3) træffe de nødvendige foranstaltninger til at sikre dens godkendelse i overensstemmelse med bilag II (del-145), eller indgå en skriftlig kontrakt i overensstemmelse med punkt CAMO.A.315, litra c), i bilag Vc (del-CAMO) eller punkt M.A.708, litra c) i dette bilag (del-M), med en organisation, der er godkendt i overensstemmelse med bilag II (del-145).

▼M13

ea) Uanset litra e), nr. 2, kan to eller flere operatører, der indgår i en virksomhedsgruppering for luftfartsselskaber, lade den samme CAMO påtage sig ansvaret for sikring af vedvarende luftdygtighed for alle de luftfartøjer, de opererer, forudsat at alle følgende krav er opfyldt: 1) CAMO'en er godkendt i overensstemmelse med bilag Vc (del-CAMO) for de luftfartøjer, hvis luftdygtighed skal sikres 2) CAMO'en indgår i samme virksomhedsgruppering for luftfartsselskaber som de pågældende operatører 3) der indgås en kontrakt i overensstemmelse med tillæg I til dette bilag mellem CAMO'en og AOC-indehaveren, hvor sidstnævnte ikke selv er godkendt som en CAMO 4) CAMO'en har sit hovedforretningssted inden for det område, hvor traktaterne finder anvendelse 5) de enkelte sikringssystemer i de organisationer, der indgår en kontrakt, harmoniseres indbyrdes.

eb) Hvis udløbet eller tilbagekaldelsen af et AOC fører til, at et luftfartsselskab med licens i henhold til forordning (EF) nr. 1008/2008, som indgår i en virksomhedsgruppering for luftfartsselskaber, ikke længere opfylder punkt M.A.201, litra ea), skal dette luftfartsselskab — uanset litra e), nr. 2) — fastlægge og gennemføre en handlingsplan til den kompetente myndigheds tilfredshed for på ny at opfylde punkt M.A.201, litra e), nr. 2), så hurtigt som praktisk muligt.

▼M8

f) For komplekse motordrevne luftfartøjer, der anvendes til erhvervsmæssige specialoperationer, til CAT-operationer, bortset fra dem, der udføres af luftfartsselskaber med licens i henhold til forordning (EF) nr. 1008/2008, eller af erhvervsmæssige godkendte træningsorganisationer (»ATO«) og anmeldte træningsorganisationer (»DTO«), jf. artikel 10a i forordning (EU) nr. 1178/2011 ( 8 ), sikrer operatøren, at: 1) der ikke foretages flyvninger, medmindre betingelserne i litra a) er opfyldt 2) de opgaver, der er forbundet med vedvarende luftdygtighed, udføres af en CAMO, der er godkendt i overensstemmelse med bilag Vc (del-CAMO) eller subpart G i dette bilag (del-M) hvis operatøren ikke selv er en CAMO, der er godkendt i henhold til bilag Vc (del-CAMO) eller subpart G i dette bilag (del-M), skal vedkommende indgå en skriftlig kontrakt om varetagelsen af disse opgaver i overensstemmelse med tillæg I til dette bilag med en organisation, der er godkendt i overensstemmelse med bilag Vc (del-CAMO) eller subpart G i dette bilag (del-M) 3) den i nr. 2) omhandlede CAMO er godkendt i overensstemmelse med bilag II (del-145) som en organisation, der er berettiget til at udstede en godkendelse af vedligeholdelsen af luftfartøjer og komponenter til installering heri, eller at denne CAMO har indgået en skriftlig kontrakt i overensstemmelse med punkt CAMO.A.315, litra c), i bilag Vc (del-CAMO) eller punkt M.A.708, litra c), i dette bilag (del-M) med organisationer, der er godkendt i overensstemmelse med bilag II (del-145).

g) For komplekse motordrevne luftfartøjer, der ikke er omfattet af litra e) og f), skal ejeren sikre, at: 1) der ikke foretages flyvninger, medmindre betingelserne i litra a) er opfyldt 2) de opgaver, der er forbundet med vedvarende luftdygtighed, udføres af en CAMO, der er godkendt i overensstemmelse med bilag Vc (del-CAMO) eller subpart G i dette bilag (del-M) hvis ejeren ikke selv er en CAMO, der er godkendt i henhold til bilag Vc (del-CAMO) eller subpart G i dette bilag (del-M), skal vedkommende indgå en skriftlig kontrakt om varetagelsen af disse opgaver i overensstemmelse med tillæg I til dette bilag med en organisation, der er godkendt i overensstemmelse med bilag Vc (del-CAMO) eller subpart G i dette bilag (del-M) 3) den i nr. 2) omhandlede CAMO er godkendt i overensstemmelse med bilag II (del-145) som en organisation, der er berettiget til at udstede en godkendelse af vedligeholdelsen af luftfartøjer og komponenter til installering heri, eller at denne CAMO har indgået en skriftlig kontrakt i overensstemmelse med punkt CAMO.A.315, litra c), i bilag Vc (del-CAMO) eller punkt M.A.708, litra c), i dette bilag (del-M) med organisationer, der er godkendt i overensstemmelse med bilag II (del-145).

h) For andre luftfartøjer end komplekse motordrevne luftfartøjer, der anvendes til erhvervsmæssige specialoperationer eller til CAT-operationer, bortset fra dem, der udføres af luftfartsselskaber med licens i henhold til forordning (EF) nr. 1008/2008, eller af erhvervsmæssige ATO'er og erhvervsmæssige DTO'er, jf. artikel 10a i forordning (EU) nr. 1178/2011, sikrer operatøren, at: 1) der ikke foretages flyvninger, medmindre betingelserne i litra a) er opfyldt 2) de opgaver, der er forbundet med vedvarende luftdygtighed, udføres af en CAMO, der er godkendt i overensstemmelse med bilag Vc (del-CAMO) eller subpart G i dette bilag (del-M), eller en kombineret luftdygtighedsorganisation (»CAO«), der er godkendt i henhold til bilag Vd (del-CAO) hvis operatøren ikke selv er en CAMO, der er godkendt i overensstemmelse med bilag Vc (del-CAMO) eller subpart G i dette bilag (del-M), eller en CAO, der er godkendt i overensstemmelse med bilag Vd (del-CAO), skal vedkommende indgå en skriftlig kontrakt i overensstemmelse med tillæg I til dette bilag med en CAMO, der er godkendt i overensstemmelse med bilag Vc (del-CAMO) eller subpart G i dette bilag (del-M) eller en CAO, der er godkendt i overensstemmelse med bilag Vd (del-CAO) ▼M11 3) den i nr. 2) omhandlede CAMO eller CAO er godkendt i overensstemmelse med bilag II (del-145) eller i overensstemmelse med subpart F i dette bilag (del-M) eller som en CAO med vedligeholdelsesrettigheder, eller vedkommende CAMO eller CAO har indgået en skriftlig kontrakt med organisationer, der er godkendt i overensstemmelse med bilag II (del-145) eller i overensstemmelse med subpart F i dette bilag (del-M) eller bilag Vd (del-CAO) med vedligeholdelsesrettigheder. ▼M8

i) For andre luftfartøjer end komplekse motordrevne luftfartøjer, der ikke er omfattet af litra e) eller h), eller som anvendes til »begrænsede operationer«, sikrer ejeren, at der alene foretages flyvninger, hvis betingelserne i litra a) er opfyldt. Til dette formål skal ejeren: 1) enten overdrage de opgaver til sikring af vedvarende luftdygtighed, der er omhandlet i punkt M.A.301, til en CAMO eller en CAO ved hjælp af en skriftlig kontrakt, der er indgået i overensstemmelse med tillæg I eller 2) selv udføre disse opgaver eller 3) selv udføre disse opgaver bortset fra opgaverne i forbindelse med udarbejdelsen og behandlingen af godkendelsen af det pågældende AMP, dog kun hvis disse opgaver varetages af en CAMO eller en CAO på grundlag af en begrænset kontrakt, der er indgået i overensstemmelse med punkt M.A.302.

▼M2

j) Ejeren/operatøren skal sikre, at alle personer, som den kompetente myndighed har bemyndiget, gives adgang til alle faciliteter, luftfartøjer eller dokumenter i tilknytning til ejerens/operatørens aktiviteter, herunder eventuelle udliciterede aktiviteter, for at fastslå overensstemmelse med nærværende del.

▼M8

k) Anvendes et luftfartøj, der er optaget på et AOC, til ikkeerhvervsmæssige operationer eller specialoperationer i henhold til punkt ORO.GEN.310 i bilag III eller punkt NCO.GEN.104 i bilag VII til forordning (EU) nr. 965/2012, skal operatøren sikre, at de opgaver, der er forbundet med vedvarende luftdygtighed, udføres af den CAMO, der er godkendt i henhold til bilag Vc (del-CAMO) eller subpart G i dette bilag (del-M), eller af den kombinerede luftdygtighedsorganisation (»CAO«), der er godkendt i henhold til bilag Vd (del-CAO), alt efter hvad der er relevant, for indehaveren af det pågældende AOC.

▼M6

M.A.202 Indberetning af begivenheder

a) Uden at dette berører rapporteringskravene i bilag II (del-145) og bilag Vc (del-CAMO), skal enhver ansvarlig person eller organisation, jf. M.A.201, indberette enhver konstateret omstændighed ved et luftfartøj eller en komponent, der bringer flyvesikkerheden i fare, til: 1) den kompetente myndighed, der er udpeget af den medlemsstat, hvor luftfartøjet er registreret, og — hvis denne er en anden end registreringsmedlemsstaten — den kompetente myndighed, der er udpeget af operatørens medlemsstat 2) den organisation, der er ansvarlig for typemodellen eller den supplerende typemodel.

b) De i litra a) omhandlede indberetninger foretages på en måde, der fastlægges af den i litra a) nævnte kompetente myndighed, og de skal indeholde alle relevante oplysninger om den omstændighed, som den person eller organisation, der udarbejder rapporten, har kendskab til.

c) Hvis vedligeholdelsen eller luftdygtighedseftersynet af luftfartøjet udføres på grundlag af en skriftlig kontrakt, skal den person eller organisation, der er ansvarlig for disse aktiviteter, også indberette alle omstændigheder, der er omhandlet i litra a), til luftfartøjets ejer og operatør og — medmindre der er tale om samme organisation — til den pågældende CAMO eller CAO.

d) Vedkommende person eller organisation forelægger de i litra a) og c) omhandlede indberetninger hurtigst muligt og senest 72 timer efter det tidspunkt, hvor personen eller organisationen har påvist den omstændighed, som indberetningen vedrører, medmindre særlige forhold forhindrer dette.

e) Personen eller organisationen forelægger en opfølgningsrapport med nærmere oplysninger om de foranstaltninger, som vedkommende person eller organisation vil iværksætte for at forebygge lignende begivenheder i fremtiden, så snart disse handlinger er blevet fastlagt. Denne opfølgende rapport forelægges i den form og på den måde, som den kompetente myndighed fastlægger.

▼B

SUBPART C

VEDVARENDE LUFTDYGTIGHED

▼M6

M.A.301 Opgaver i forbindelse med vedvarende luftdygtighed

Luftfartøjets vedvarende luftdygtighed og det operationelle udstyrs og nødudstyrets brugbarhed sikres i forbindelse med:

a) udførelse af visuelle inspektioner før flyvningen

b) udbedring af enhver fejl eller skade, der har indvirkning på operationens sikkerhed, i overensstemmelse med de data, som er specificeret i punkt M.A.304 og/eller punkt M.A.401, alt efter tilfældet, idet der tages hensyn til minimumsudstyrslisten (»MEL«) og listen over konfigurationsafvigelser, når sådanne forefindes

c) udførelse af al vedligeholdelse i overensstemmelse med det i punkt M.A.302 omhandlede AMP

d) frigivelse af al vedligeholdelse i overensstemmelse med subpart H

e) analyse af effektiviteten af det godkendte AMP som beskrevet i punkt M.A.302 for så vidt angår alle komplekse motordrevne luftfartøjer eller luftfartøjer, der benyttes af luftfartsselskaber med licens i henhold til forordning (EF) nr. 1008/2008

f) gennemførelse af alle relevante: 1) luftdygtighedsdirektiver (AD) 2) operationelle direktiver med betydning for den vedvarende luftdygtighed 3) krav til vedvarende luftdygtighed, som agenturet har fastlagt 4) foranstaltninger, agenturet har pålagt som omgående reaktion på et sikkerhedsproblem

g) gennemførelse af ændringer og reparationer i overensstemmelse med punkt M.A.304

h) udstedelse til luftfartøjschefen — eller til operatøren for så vidt angår luftfartsselskaber med licens i henhold til forordning (EF) nr. 1008/2008 — af den masse- og balanceerklæring, som afspejler luftfartøjets aktuelle konfiguration

i) vedligeholdelseskontrolflyvninger, når det er påkrævet.

M.A.302 Luftfartøjsvedligeholdelsesprogram

a) Vedligeholdelsen af luftfartøjet skal tilrettelægges i overensstemmelse med et AMP.

b) Den kompetente myndighed skal godkende det pågældende AMP og senere ændringer heraf.

c) ►M8 Hvis luftfartøjets vedvarende luftdygtighed sikres af en CAMO eller en CAO, eller hvis der er indgået en begrænset kontrakt mellem ejeren og en CAMO hhv. en CAO i overensstemmelse med punkt M.A.201, litra i), nr. 3), må dette AMP og senere ændringer heraf godkendes gennem en indirekte godkendelsesprocedure. I så tilfælde skal den indirekte godkendelsesprocedure fastlægges af den pågældende CAMO eller CAO som en del af redegørelsen om sikring af vedvarende luftdygtighed (»CAME«), jf. punkt CAMO.A.300 i bilag Vc eller punkt M.A.704 i dette bilag, eller som en del af den kombinerede redegørelse om luftdygtighed (»CAE«), jf. punkt CAO.A.025 i bilag Vd, og godkendes af den kompetente myndighed, der er ansvarlig for den pågældende CAMO eller CAO. ◄ Den indirekte godkendelsesprocedure anvendes kun, hvis den berørte CAMO eller CAO er under tilsyn af den medlemsstat, hvor luftfartøjet er registreret, medmindre der er indgået en skriftlig kontrakt i overensstemmelse med punkt M.1, nr. 3), hvorved ansvaret for godkendelsen af luftfartøjsvedligeholdelsesprogrammet overdrages til den kompetente myndighed, der er ansvarlig for CAMO'en eller CAO'en.

d) I luftfartøjsvedligeholdelsesprogrammet skal der påvises overensstemmelse med: 1) den kompetente myndigheds instruktioner 2) instruktioner om vedvarende luftdygtighed: i) der er udstedt af indehavere af typecertifikatet, det begrænsede typecertifikat, det supplerende typecertifikat, godkendelsen af større reparationskonstruktioner, ETSO-godkendelsen eller enhver anden relevant godkendelse, som er udstedt i henhold til bilag I (del-21) til forordning (EU) nr. 748/2012 ii) indgår i de certificeringsspecifikationer, der er omhandlet i punkt 21.A.90B eller punkt 21.A.431B i bilaget I (del-21) til forordning (EU) nr. 748/2012, hvis det er relevant. ▼M9 3) de gældende bestemmelser i bilag I (del-26) til forordning (EU) 2015/640. ▼C2

e) Uanset litra d) må ejeren eller den organisation, der forvalter luftfartøjets vedvarende luftdygtighed, afvige fra den i litra d), nr. 2), nævnte instruktion og foreslå eskalerede intervaller i luftfartøjsvedligeholdelsesprogrammet ud fra data fra et tilstrækkeligt antal eftersyn, der er foretaget i overensstemmelse med litra h). Den indirekte godkendelse må ikke benyttes til eskalering af sikkerhedsrelaterede opgaver. Ejeren eller den organisation, der sikrer luftfartøjets vedvarende luftdygtighed, må også foreslå yderligere instruktioner i luftfartøjsvedligeholdelsesprogrammet.

f) Luftfartøjsvedligeholdelsesprogrammet skal indeholde nærmere oplysninger om al vedligeholdelse, der skal udføres, inklusive hyppighed og eventuelle specifikke opgaver, der er forbundet med operationernes type og specificitet.

g) For komplekse motordrevne luftfartøjer gælder det, hvis det pågældende AMP er baseret på vedligeholdelsesstyregruppens logik eller tilstandsovervågning, skal dette AMP omfatte en dokumentationsplan (reliability programme).

h) Det pågældende AMP underkastes periodisk revision og ændres om nødvendigt i overensstemmelse hermed. Disse revisioner skal sikre, at det pågældende AMP til stadighed er ajourført og gyldigt i lyset af de operationelle erfaringer og den kompetente myndigheds instruktioner, samtidig med at der tages hensyn til nye eller ændrede vedligeholdelsesinstruktioner udstedt af indehavere af typecertifikater og supplerende typecertifikater og enhver anden organisation, som i overensstemmelse med bilag I (del-21) til forordning (EU) nr. 748/2012 offentliggør sådanne oplysninger.

▼B

M.A.303 Luftdygtighedsdirektiver

Ethvert gældende luftdygtighedsdirektiv skal gennemføres i overensstemmelse med kravene i det pågældende luftdygtighedsdirektiv, medmindre agenturet angiver andet.

▼M6

M.A.304 Oplysninger i forbindelse med ændringer og reparationer

En person eller organisation, der reparerer et luftfartøj eller en komponent, skal vurdere eventuelle skader. Ændringer og reparationer skal, alt efter tilfældet, udføres ved hjælp af data, der er:

a) godkendt af agenturet

b) godkendt af en konstruktionsorganisation, der overholder bilag I (del-21) til forordning (EU) nr. 748/2012

c) indeholdt i de krav, der er omhandlet i punkt 21.A.90B eller punkt 21.A.431B i bilag I (del-21) til forordning (EU) nr. 748/2012.

M.A.305 Rapportsystem for luftfartøjers vedvarende luftdygtighed

a) Efter fuldførelse af enhver form for vedligeholdelse skal det luftfartøjscertifikat om frigivelse til tjeneste (»CRS«), der alt efter tilfældet kræves i henhold til punkt M.A.801 eller punkt 145.A.50, indføres i et rapportsystem for luftfartøjets vedvarende luftdygtighed, så hurtigt som praktisk muligt og senest 30 dage efter afslutningen af enhver form for vedligeholdelse.

b) Rapportsystemet for luftfartøjets vedvarende luftdygtighed skal indeholde følgende: 1. registreringsdatoen og den samlede tid i drift akkumuleret i det pågældende parameter for luftfartøjer, motor(er) og/eller propel(ler) 2. registreringerne af luftfartøjets vedvarende luftdygtighed, der beskrives i litra c) og d) nedenfor, tillige med de i litra e) beskrevne detaljerede vedligeholdelsesrapporter 3. luftfartøjets tekniske log, hvis det kræves i henhold til punkt M.A.306.

c) Registreringerne af luftfartøjets vedvarende luftdygtighed skal omfatte den aktuelle masse- og balancerapport og den aktuelle status over: 1. luftdygtighedsdirektiver og foranstaltninger fastlagt af den kompetente myndighed som omgående reaktion på et sikkerhedsproblem 2. ændringer og reparationer 3. overensstemmelse med AMP 4. udskudte vedligeholdelsesopgaver og udskudt fejludbedring.

d) Registreringerne af luftfartøjets vedvarende luftdygtighed skal omfatte den aktuelle status, der er specifik for komponenterne i: 1. dele med begrænset driftslevetid, herunder hver berørt dels akkumulerede driftslevetid i forhold til det gældende parameter for begrænsning af luftdygtigheden, og 2. tidskontrollerede komponenter, herunder den driftslevetid, de berørte komponenter har akkumuleret i det gældende parameter, siden den seneste fuldførelse af planlagt vedligeholdelse som specificeret i det pågældende AMP.

e) Ejeren eller operatøren skal oprette et system til opbevaring af følgende dokumenter og data i en form, der er acceptabel for den kompetente myndighed, og for de nedenfor anførte perioder: 1. luftfartøjets tekniske logsystem: den tekniske log eller andre data, som er ækvivalente i omfang og detaljeringsgrad, og som dækker en periode på 36 måneder forud for den sidste registrering 2. CRS og detaljerede vedligeholdelsesrapporter: (i) hvormed overensstemmelsen påvises med luftdygtighedsdirektiver og foranstaltninger, den kompetente myndighed pålægger som omgående reaktion på et sikkerhedsproblem angående luftfartøjet samt motor(er), propel(ler) og komponenter monteret derpå, alt efter hvad der er relevant, indtil de deri indeholdte oplysninger erstattes af nye oplysninger, der er ækvivalente med hensyn til omfang og detaljeringsgrad, men som dækker en periode, der ikke er kortere end 36 måneder (ii) hvormed overensstemmelsen påvises med de relevante data i overensstemmelse med punkt M.A.304 for aktuelle ændringer og reparationer af luftfartøjet, en eller flere motorer og propeller samt enhver komponent, der er underlagt luftdygtighedsbegrænsninger, og (iii) af al planlagt vedligeholdelse eller anden vedligeholdelse, der er nødvendig for at sikre vedvarende luftdygtighed for luftfartøjer, motorer og propeller, alt efter hvad der er relevant, indtil de deri indeholdte oplysninger erstattes af nye oplysninger, der er ækvivalente i omfang og detaljeringsgrad, men som dækker en periode, der ikke er kortere end 36 måneder. 3. data, der er specifikke for visse komponenter: (i) en driftshistorik for hver del med begrænset driftslevetid, som danner grundlag for at fastlægge den aktuelle situation med hensyn til overholdelse af luftdygtighedsbegrænsninger (ii) CRS og detaljerede vedligeholdelsesrapporter for den seneste fuldførelse af enhver planlagt vedligeholdelse og enhver efterfølgende ikkeplanlagt vedligeholdelse af alle komponenter med begrænset driftslevetid og tidskontrollerede komponenter, indtil den planlagte vedligeholdelse erstattes af en anden planlagt vedligeholdelse, der er ækvivalent i omfang og detaljeringsgrad, men som dækker en periode, der ikke er kortere end 36 måneder ▼M11 (iii) CRS og ejerens erklæring om overtagelse af komponenter, der er monteret på et ELA2-luftfartøj uden en EASA-formular 1 i overensstemmelse med punkt 21.A.307, litra b), nr. 2), i bilag I (del 21) til forordning (EU) nr. 748/2012, men dækker en periode, der ikke er kortere end 36 måneder. ▼C2 4. Opbevaringsperioder, når luftfartøjet tages permanent ud af tjeneste: (i) de data, der kræves i henhold til punkt M.A.305, litra b), nr. 1), for luftfartøjer, motorer og propeller, skal opbevares i mindst 12 måneder (ii) den seneste effektive status og de seneste rapporter som angivet i punkt M.A.305, litra c) og d), der skal opbevares i mindst 12 måneder, og (iii) den eller de seneste CRS og de seneste detaljerede vedligeholdelsesrapporter som angivet i punkt M.A.305, litra e), nr. 2 ii) og 3 i), der skal opbevares i mindst 12 måneder.

f) Den person eller organisation, der er ansvarlig for opgaver til sikring af vedvarende luftdygtighed i henhold til punkt M.A.201, skal opfylde kravene vedrørende rapportsystemet for luftfartøjets vedvarende luftdygtighed og efter anmodning forelægge den kompetente myndighed registreringerne.

g) Alle registreringer i rapportsystemet for luftfartøjets vedvarende luftdygtighed skal være tydelige og præcise. Såfremt det er nødvendigt at foretage en rettelse i en registrering, skal rettelsen foretages således, at den oprindelige registrering tydeligt fremgår.

▼M2

M.A.306 Operatørens tekniske logsystem

▼M6

a) Ud over at opfylde kravene i punkt M.A.305 skal operatøren i forbindelse med CAT, erhvervsmæssige specialoperationer og erhvervsmæssige ATO eller erhvervsmæssige DTO anvende et teknisk logsystem for luftfartøjet, som indeholder følgende oplysninger om hvert enkelt luftfartøj: ▼M2 1. de oplysninger om hver flyvning, der er nødvendige for at sikre fortsat flyvesikkerhed, og 2. luftfartøjets nuværende certifikat om frigivelse til tjeneste og 3. den gældende vedligeholdelseserklæring, som viser luftfartøjets vedligeholdelsesstatus med henblik på den næste planlagte og faseforskudte vedligeholdelse, der skal foretages; dog kan den kompetente myndighed godkende, at vedligeholdelseserklæringen opbevares et andet sted, og 4. alle udestående, udskudte fejludbedringer, der påvirker luftfartøjets operation og 5. eventuel nødvendig vejledende instruktion i støtteordninger for vedligeholdelse.

▼M8

b) Den første udstedelse af luftfartøjets tekniske logsystem godkendes af den kompetente myndighed, der er anført i punkt CAMO.A.105 i bilag Vc (del-CAMO), punkt M.1 i dette bilag (del-M) eller punkt CAO.1, nr. 1), i bilag Vd (del-CAO), alt efter hvad der er relevant. Enhver efterfølgende ændring af dette system forvaltes i overensstemmelse med punkt CAMO.A.300, litra c), punkt M.A.704, litra b) og c), eller punkt CAO.A.025, litra c).

▼M6 —————

▼B

M.A.307 Overførsel af rapporterne om luftfartøjers vedvarende luftdygtighed

▼M6

a) Overføres et luftfartøj permanent fra én ejer eller operatør til en anden, skal den overførende ejer eller operatør sørge for, at de i punkt M.A.305 omhandlede rapporter om vedvarende luftdygtighed tillige med det i punkt M.A.306 omhandlede tekniske logsystem, hvis dette er relevant, også overføres.

b) Indgår ejeren en kontrakt med en CAMO eller CAO om opgaver til sikring af vedvarende luftdygtighed, skal ejeren sørge for, at de i punkt M.A.305 omhandlede rapporter om vedvarende luftdygtighed overføres til denne kontraherende organisation.

c) Fristerne for opbevaring af rapporterne, jf. punkt M.A.305, litra e), finder fortsat anvendelse for den nye ejer, operatør, CAMO eller CAO.

▼B

SUBPART D

VEDLIGEHOLDELSESSTANDARDER

M.A.401 Vedligeholdelsesoplysninger

a) Den person eller organisation, der vedligeholder et luftfartøj, skal ved udførelsen af vedligeholdelsen, herunder ændringer og reparationer, have adgang til og udelukkende anvende de relevante og aktuelle vedligeholdelsesoplysninger.

▼M11

b) I dette bilag er relevante vedligeholdelsesoplysninger enhver af følgende: 1. alle relevante krav, procedurer, standarder eller oplysninger, der fastsættes eller gives af den kompetente myndighed eller agenturet 2. alle relevante luftdygtighedsdirektiver 3. gældende instruktioner om vedvarende luftdygtighed og andre vedligeholdelsesinstruktioner, der er udstedt af indehaveren af typecertifikatet, og det supplerende typecertifikat og enhver anden organisation, som i overensstemmelse med bilag I (del 21) til forordning (EU) nr. 748/2012 offentliggør sådanne oplysninger 4. for komponenter, der er godkendt til installation af indehaveren af konstruktionsgodkendelsen, de gældende vedligeholdelsesinstruktioner, som er offentliggjort af komponentproducenterne og godkendt af indehaveren af konstruktionsgodkendelsen 5. alle relevante oplysninger udstedt i overensstemmelse med punkt 145.A.45, litra d).

▼B

c) Den person eller organisation, der vedligeholder et luftfartøj, skal sikre, at alle relevante vedligeholdelsesoplysninger er aktuelle og hurtigt tilgængelige, når de skal anvendes. Personen eller organisationen skal udarbejde et system for arbejdssedler eller arbejdsark, der skal anvendes, og skal enten overføre vedligeholdelsesoplysninger nøjagtigt til disse arbejdssedler eller arbejdsark eller sørge for præcise henvisninger til de(n) pågældende vedligeholdelsesopgave(r), der fremgår af disse vedligeholdelsesoplysninger.

▼M2

M.A.402 Udførelse af vedligeholdelse

Bortset fra vedligeholdelse, der udføres af vedligeholdelsesorganisationer, som er godkendt i henhold til bilag II (del-145), skal enhver person eller organisation, der udfører vedligeholdelse:

a) være kvalificeret til at udføre opgaverne i overensstemmelse med kravene i denne del

b) sikre, at det område, hvori vedligeholdelse udføres, er overskueligt indrettet og rengjort for snavs og forurening

c) benytte de metoder, teknikker, standarder og instruktioner, der er fastlagt i punkt M.A.401 om vedligeholdelsesoplysninger

d) benytte det værktøj, udstyr og materiale, der er fastlagt i punkt M.A.401 om vedligeholdelsesoplysninger; værktøj og udstyr skal efter behov kontrolleres og kalibreres, således at det opfylder en officielt anerkendt standard

e) sikre, at vedligeholdelse udføres under hensyntagen til de miljømæssige begrænsninger, der er fastlagt i punkt M.A.401 om vedligeholdelsesoplysninger

f) sikre, at vedligeholdelsen udføres i passende faciliteter i tilfælde af dårligt vejr eller langvarigt vedligeholdelsesarbejde

g) sikre, at risikoen for fejl, hvor flere faktorer spiller ind, i forbindelse med vedligeholdelse og risikoen for, at fejl gentages i identiske vedligeholdelsesopgaver, minimeres

h) sikre, at metodisk fejlsøgning gennemføres efter udførelsen af enhver kritisk vedligeholdelsesopgave og

i) udføre en generel kontrol efter afslutningen af vedligeholdelse for at sikre, at alt værktøj, udstyr og fremmede dele eller materialer er fjernet fra luftfartøjet eller komponenten, og at alle de adgangspaneler, der blev fjernet, er monteret igen.

▼B

M.A.403 Fejl ved luftfartøjet

a) Enhver fejl ved luftfartøjer, der kunne bringe flyvesikkerheden i alvorlig fare, skal udbedres, inden der foretages yderligere flyvninger.

▼M12

b) Kun det certificeringspersonale, der er nævnt i punkt M.A.801, litra b), nr. 1, eller i subpart F i dette bilag eller i bilag II (del-145) eller i bilag Vd (del-CAO), eller den person, der er bemyndiget i overensstemmelse med punkt M.A.801, litra c), i dette bilag, kan ved hjælp af vedligeholdelsesdata som omhandlet i dette bilags punkt M.A.401, afgøre, hvorvidt en fejl ved et luftfartøj kan bringe flyvesikkerheden i alvorlig fare, og kan derfor afgøre, hvilken form for udbedring der skal gennemføres og hvornår inden næste flyvning, samt hvilke fejludbedringer der kan udskydes. Dette finder dog ikke anvendelse, hvis piloten eller certificeringspersonalet anvender minimumsudstyrslisten.

▼M2

c) Enhver fejl ved luftfartøjet, der ikke vil bringe flyvesikkerheden i alvorlig fare, skal udbedres så hurtigt som muligt efter den dato, hvor fejlen ved luftfartøjet blev konstateret og inden for de begrænsninger, der er angivet i vedligeholdelsesoplysningerne eller minimumsudstyrslisten.

▼M6

d) Enhver fejl, der ikke er udbedret før flyvning, skal registreres i det i punkt M.A.305 omhandlede rapportsystem for vedvarende luftdygtighed eller i luftfartøjets tekniske logsystem, jf. punkt M.A.306, hvis det er relevant.

▼B

SUBPART E

KOMPONENTER

▼M5

M.A.501 Klassifikation og installation

a) Alle komponenter skal klassificeres i følgende kategorier: ▼M11 (1) Komponenter, der er i tilfredsstillende stand, frigivet på en EASA-formular 1 eller tilsvarende og mærket i overensstemmelse med subpart Q i bilag I (del 21) til forordning (EU) nr. 748/2012, medmindre andet er angivet i punkt 21.A.307 i bilag I (del 21) til forordning (EU) nr. 748/2012, i nærværende bilag (del-M) eller i bilag Vd (del-CAO). ▼M5 (2) Ubrugelige komponenter, der skal vedligeholdes i overensstemmelse med denne forordning. ▼M6 (3) Komponenter, der er kategoriserede som ubrugelige, fordi de har nået deres obligatoriske driftslevetid eller er behæftet med en fejl, der ikke kan repareres. ▼M5 (4) Anvendte standarddele på et luftfartøj, en motor, en propel eller andre luftfartøjskomponenter, såfremt de er specificeret i vedligeholdelsesdataene og er ledsaget af dokumentation for overensstemmelse, der kan spores til den relevante standard. (5) Både rå- og forbrugsmaterialer, der anvendes under vedligeholdelsen, når organisationen finder det godtgjort, at materialet opfylder den krævede specifikation og har behørig sporbarhed. Alle materialer skal ledsages af dokumentation, der entydigt vedrører det pågældende materiale, og som indeholder en erklæring om overensstemmelse med specifikationen, i tillæg til både producent- og leverandørkilde.

b) Komponenter, standarddele og materialer må kun påmonteres et luftfartøj eller en komponent, hvis de er i tilfredsstillende stand, tilhører en af kategorierne i litra a) og den pågældende komponent, standarddel eller det pågældende materiale er specificeret i de relevante vedligeholdelsesdata.

▼M11

M.A.502 Vedligeholdelse af komponenter

a) Vedligeholdelsen af andre komponenter end de komponenter, der er omhandlet i punkt 21.A.307, litra b), nr. 2)-6), i bilag I (del 21) til forordning (EU) nr. 748/2012, skal udføres af vedligeholdelsesorganisationer, der er godkendt efter subpart F i dette bilag, bilag II (del-145) eller bilag Vd (del-CAO), alt efter hvad der er relevant.

b) Uanset litra a) må vedligeholdelsen af en sådan komponent, hvis en komponent er monteret på luftfartøjet, udføres af en luftfartøjsvedligeholdelsesorganisation, som er godkendt efter subpart F i dette bilag, bilag II (del-145), bilag Vd (del-CAO) eller af certificeringspersonalet som omhandlet i punkt M.A.801, litra b), nr. 1). En sådan vedligeholdelse skal udføres i overensstemmelse med vedligeholdelsesoplysninger for luftfartøjet eller i overensstemmelse med vedligeholdelsesoplysninger for komponenter, hvis den kompetente myndighed er indforstået hermed. En sådan luftfartøjsvedligeholdelsesorganisation eller certificeringspersonalet må midlertidigt afmontere komponenten med henblik på vedligeholdelse, hvis det er nødvendigt for at forbedre adgangen til komponenten, medmindre afmonteringen gør yderligere vedligeholdelse påkrævet. Vedligeholdelse af komponenter udført i overensstemmelse med dette punkt må ikke give ret til udstedelse af en EASA-formular 1 og skal være omfattet af de krav i forbindelse med frigivelse af luftfartøjer, der er fastsat i punkt M.A.801.

c) Uanset litra a) må vedligeholdelsen af en sådan komponent, hvis en komponent er monteret på motoren eller hjælpemotoranordningerne (»APU«), udføres af en motorvedligeholdelsesorganisation, som er godkendt efter subpart F i dette bilag, bilag II (del-145) eller bilag Vd (del-CAO). En sådan vedligeholdelse skal udføres i overensstemmelse med vedligeholdelsesoplysninger for motoren eller APU'en eller i overensstemmelse med vedligeholdelsesoplysninger for komponenter, hvis den kompetente myndighed er indforstået hermed. En sådan organisation med en kategori-B-rettighed må midlertidigt afmontere komponenten med henblik på vedligeholdelse, hvis det er nødvendigt for at forbedre adgangen til komponenten, medmindre afmonteringen gør yderligere vedligeholdelse påkrævet.

d) Hvis komponenter er monteret på luftfartøjet eller afmonteret midlertidigt for at forbedre adgangen, skal vedligeholdelse af komponenten, der er omhandlet i punkt 21.A.307, litra b), nr. 2), i bilag I (del 21) til forordning (EU) nr. 748/2012, udføres af en luftfartøjsvedligeholdelsesorganisation, der er godkendt efter subpart F i dette bilag, bilag II (del-145) eller bilag Vd (del-CAO), alt efter hvad der er relevant, af det certificeringspersonale som omhandlet i punkt M.A.801, litra b), nr. 1), eller af den pilot/ejer, der er omhandlet i punkt M.A.801, litra b), nr. 2). Vedligeholdelse af komponenter udført i overensstemmelse med dette punkt må ikke give ret til udstedelse af en EASA-formular 1 og skal være omfattet af de krav i forbindelse med frigivelse af luftfartøjer, der er fastsat i punkt M.A.801.

e) Vedligeholdelse af de komponenter, der er omhandlet i punkt 21.A.307, litra b), nr. 3)-6), i bilag I (del 21) til forordning (EU) nr. 748/2012, skal udføres af den organisation, der er omhandlet i litra a), eller af en anden person eller organisation og frigives sammen med en »erklæring om fuldførelse af vedligeholdelsen«, der er udstedt af den person eller organisation, der udførte vedligeholdelsen. »Erklæringen om fuldførelse af vedligeholdelsen« skal som minimum indeholde grundlæggende oplysninger om det udførte vedligeholdelsesarbejde, datoen for fuldførelse af vedligeholdelsen og identifikation af den organisation eller person, der udsteder den. Den skal betragtes som vedligeholdelsesdokumentation og er ækvivalent med en EASA-formular 1 for den vedligeholdte komponent.

▼M6

M.A.503 Dele med begrænset driftslevetid og tidskontrollerede komponenter

▼M8

a) Installerede dele med begrænset driftslevetid og tidskontrollerede komponenter må ikke overskride den godkendte begrænsning, der er angivet i det pågældende AMP og luftdygtighedsdirektiverne, jf. dog bestemmelserne i punkt M.A.504, litra b).

▼C2

b) Ved udløbet af den godkendte begrænsning afmonteres komponenten fra luftfartøjet med henblik på vedligeholdelse eller bortskaffelse, hvis det drejer sig om dele med en begrænset driftslevetid.

▼M5

M.A.504 Adskillelse af komponenter

a) Ubrugelige og ikke-genanvendelige komponenter skal adskilles fra brugbare komponenter, standarddele og materialer.

▼M6

b) Ubrugelige komponenter må ikke genindsættes i komponentforsyningssystemet, medmindre deres obligatoriske driftslevetid er forlænget, eller en reparationsløsning er godkendt i henhold til forordning (EU) nr. 748/2012.

▼B

SUBPART F

VEDLIGEHOLDELSESORGANISATION

▼M2

M.A.601 Anvendelsesområde

I denne subpart fastlægges de krav, som en organisation skal opfylde for at blive kvalificeret til at udstede eller forlænge en godkendelse til vedligeholdelse af andre luftfartøjer end komplekse motordrevne luftfartøjer og komponenter, der skal monteres om bord, medmindre de benyttes af luftfartsselskaber med licens i henhold til forordning (EF) nr. 1008/2008.

▼B

M.A.602 Ansøgning

En ansøgning om udstedelse eller ændring af en godkendelse af en vedligeholdelsesorganisation skal indgives i en form og på en måde, der er fastlagt af den kompetente myndighed.

M.A.603 Godkendelsens omfang

▼M6

a) En organisation, der udfører aktiviteter, som er omfattet af denne subpart, må ikke udøve sine aktiviteter uden den kompetente myndigheds godkendelse. Til dette formål anvender den kompetente myndighed den model, der er fastsat i tillæg V.

b) De arbejdsområder, der er underlagt godkendelse, skal specificeres i vedligeholdelsesorganisationens håndbog i henhold til punkt M.A.604. De klasser og rettigheder, der skal anvendes i forbindelse med godkendelse af vedligeholdelsesorganisationer, er fastsat i tillæg IV til denne del.

▼B

c) Enhver godkendt vedligeholdelsesorganisation kan i overensstemmelse med vedligeholdelsesoplysningerne fremstille et begrænset sortiment af dele til anvendelse i forbindelse med igangværende arbejde på organisationens egne faciliteter som defineret i vedligeholdelsesorganisationens håndbog.

M.A.604 Vedligeholdelsesorganisationens håndbog

a) Vedligeholdelsesorganisationen skal udarbejde en håndbog, der som minimum skal indeholde følgende oplysninger: ▼M6 1. en erklæring, der er underskrevet af den teknisk/økonomisk ansvarlige person, der er udpeget i henhold til punkt M.A.606, litra a), hvori det bekræftes, at organisationen til enhver tid vil udføre sine aktiviteter i overensstemmelse med kravene i dette bilag (del-M) eller bilag Vb (del-ML), alt efter hvad der er relevant, og håndbogen ▼B 2. organisationens arbejdsområde 3. titel og navn på den eller de personer, hvortil der henvises i punkt M.A.606(b) 4. en organisationsplan, hvoraf ansvarskæden mellem den eller de personer, der henvises til i punkt M.A.606(b), fremgår ▼M8 5. en fortegnelse over certificeringspersonalet og, hvis relevant, luftdygtighedseftersynspersonalet, tillige med omfanget af den enkeltes godkendelse og ▼M1 6. en fortegnelse over beliggenheden af de lokaliteter, hvor vedligeholdelse finder sted, og en generel beskrivelse af faciliteterne og ▼B 7. en beskrivelse af procedurerne for, hvordan vedligeholdelsesorganisationen sikrer overensstemmelse med denne del, og 8. proceduren eller procedurerne for ændring af vedligeholdelsesorganisationens håndbog.

b) Vedligeholdelsesorganisationens håndbog og ændringer til denne skal godkendes af den kompetente myndighed.

c) Uanset ovenstående litra b) kan mindre ændringer af håndbogen godkendes gennem en procedure (i det følgende benævnt indirekte godkendelse).

M.A.605 Faciliteter

Organisationen skal sikre, at:

a) der er faciliteter til rådighed til alt det planlagte arbejde, og at specialværksteder og dokområder er adskilt i nødvendig udstrækning for at sikre beskyttelse mod forurening og af miljøet

b) der er kontorfaciliteter til rådighed til administration af alt planlagt arbejde, herunder især udarbejdelse af vedligeholdelsesrapporter

c) der er sikre lagerfaciliteter til rådighed til komponenter, udstyr, værktøj og materialer. Lagerforholdene skal sikre, at ubrugelige komponenter og materialer opbevares adskilt fra alle andre komponenter, materialer, udstyr og værktøj. Lagerforholdene skal være i overensstemmelse med producentens instruktioner, og adgangen til lageret skal være begrænset til bemyndiget personale.

M.A.606 Personalekrav

a) Organisationen skal udpege en teknisk/økonomisk ansvarlig person, der har organisationens bemyndigelse til at sikre, at al vedligeholdelse, der kræves af kunden, kan finansieres og udføres i overensstemmelse med den krævede standard i denne del.

b) Der skal udpeges en person eller en gruppe af personer, som skal være ansvarlig for at sikre, at organisationen altid opfylder bestemmelserne i denne subpart. Denne eller disse personer skal i sidste instans være ansvarlig(e) over for den teknisk/økonomisk ansvarlige person.

c) Alle de i litra b) udpegede personer skal kunne fremvise den relevante viden, baggrund og den nødvendige erfaring inden for vedligeholdelse af luftfartøjer og/eller komponenter.

d) Organisationen skal have et tilstrækkeligt kvalificeret personale til at udføre de kontraktopgaver, der normalt kan forventes. Anvendelsen af midlertidigt underkontraheret personale er tilladt i tilfælde af større arbejdsbyrder end der sædvanligvis forventes, og kun for så vidt angår personale, der ikke udsteder certifikater om frigivelse til tjeneste.

▼M8

e) De kvalifikationer, der besiddes af alt personale, der deltager i vedligeholdelse og luftdygtighedseftersyn, skal påvises og registreres.

▼B

f) Det personale, der udfører specialopgaver som f.eks. svejsning, ikke-destruktiv prøvning/inspektion, herunder dog ikke farvesammenligning, skal være kvalificeret i henhold til en officielt anerkendt standard.

▼M5

g) Vedligeholdelsesorganisationen skal have tilstrækkeligt certificeringspersonale til udstedelse af certifikater om frigivelse til tjeneste for luftfartøjer og komponenter i henhold til punkt M.A.612 og M.A.613. Personalet skal opfylde følgende krav: 1. Bilag III (del-66) i forbindelse med luftfartøjer 2. Artikel 5, stk. 6, i nærværende forordning i forbindelse med komponenter.

▼B

h) Uanset litra g) kan organisationen anvende certificeringspersonale med kvalifikationer i overensstemmelse med følgende bestemmelser, når den yder vedligeholdelsesstøtte til operatører, der udfører erhvervsmæssige operationer, med forbehold af, at passende procedurer godkendes som en del af organisationens håndbog: 1. For et repetitivt luftdygtighedsdirektiv før flyvningen, hvori det specifikt er anført, at flyvebesætningen kan gennemføre et sådant luftdygtighedsdirektiv, kan organisationen udstede en begrænset certificeringsautorisation til luftfartøjschefen på baggrund af det foreliggende flyvebesætningscertifikat, hvis organisationen sikrer, at der er blevet gennemført tilstrækkelig praktisk uddannelse til at sikre, at den pågældende person kan gennemføre luftdygtighedsdirektivet til den krævede standard. 2. I tilfælde af, at luftfartøjet opererer fjernt fra en understøttet lokalitet, kan organisationen udstede en begrænset certificeringsautorisation til luftfartøjschefen på baggrund af flyvebesætningscertifikatet, hvis organisationen sikrer, at der er blevet gennemført tilstrækkelig praktisk uddannelse til at sikre, at den pågældende person kan udføre opgaven til den krævede standard.

▼M8

i) Hvis organisationen udfører luftdygtighedseftersyn og udsteder det dertil hørende luftdygtighedseftersynsbevis for ELA1-luftfartøjer, der ikke udfører erhvervsmæssige operationer i overensstemmelse med punkt ML.A.903 i bilag Vb (del-ML), skal den råde over kvalificeret og bemyndiget luftdygtighedseftersynspersonale, der opfylder samtlige nedenstående krav, dvs.: 1. være i besiddelse af en certificeringsautorisation til det pågældende luftfartøj 2. have mindst tre års erfaring som certificeringspersonale 3. være uafhængigt af proceduren til sikring af den vedvarende luftdygtighed for det luftfartøj, der er genstand for eftersynet, eller have overordnet myndighed vedrørende sikringen af den vedvarende luftdygtighed for hele det luftfartøj, der er genstand for eftersynet 4. have det krævede kendskab til subpart C i dette bilag (del-M) eller subpart C i bilag Vb (del-ML) 5. have dokumenteret kendskab til de procedurer i vedligeholdelsesorganisationen, der er relevante for luftdygtighedseftersyn og udstedelsen af luftdygtighedseftersynsbeviser 6. være formelt godkendt af den kompetente myndighed, efter at have foretaget et luftdygtighedseftersyn under tilsyn af den kompetente myndighed eller under tilsyn af organisationens luftdygtighedseftersynspersonale efter en procedure, der er godkendt af den kompetente myndighed 7. have udført mindst ét luftdygtighedseftersyn i den sidste tolvmånedersperiode.

▼M1

M.A.607 Certificeringspersonale og luftdygtighedseftersynspersonale

▼B

a) Ud over punkt M.A.606(g) kan certificeringspersonalet kun udøve rettigheder, såfremt organisationen har sikret: ▼M6 1. at certificeringspersonalet kan påvise, at de opfylder kravene i 66.A.20, litra b), i bilag III (del-66), eller — hvis det kræves i dette bilag — kravene i medlemsstatens lovgivning ▼B 2. at certificeringspersonalet har et tilstrækkeligt kendskab til det relevante luftfartøj og/eller den eller de relevante luftfartøjskomponenter, der skal vedligeholdes, og til de tilknyttede organisationsprocedurer.

b) I følgende uforudsete tilfælde, hvor et luftfartøj har fået pålagt startforbud på et andet sted end hovedbasen, og hvor der ikke findes egnet certificeringspersonale, kan den organisation, med hvilken der er indgået kontrakt om ydelse af vedligeholdelsesstøtte, udstede en engangscertificeringsautorisation: 1. til en af sine ansatte, som er indehaver af typekvalifikationer til luftfartøjer med tilsvarende teknologi, konstruktion og systemer, eller 2. til enhver person med mindst tre års vedligeholdelseserfaring, som er indehaver af et gyldigt ICAO-luftfartøjsvedligeholdelsescertifikat med en rettighed til den luftfartøjstype, der kræver certificering, forudsat at der ikke findes en organisation, der er behørigt godkendt i henhold til denne del på dette sted, og at organisationen, med hvilken der er indgået kontrakt, fremskaffer og opbevarer dokumentationen for denne persons erfaring og certifikat. ►M1 Alle disse tilfælde skal indberettes til den kompetente myndighed inden for syv dage efter udstedelse af en sådan certificeringsautorisation. ◄ Den godkendte vedligeholdelsesorganisation, der udsteder engangscertificeringsautorisationen, skal sikre, at enhver sådan vedligeholdelse, der kan påvirke flyvesikkerheden, på ny kontrolleres.

▼M1

c) Den godkendte vedligeholdelsesorganisation skal registrere alle de nærmere oplysninger om certificeringspersonalet og luftdygtighedseftersynspersonalet og føre en ajourført fortegnelse over hele certificeringspersonalet, indeholdende oplysninger om omfanget af den enkeltes godkendelse i henhold til M.A.604(a)5.

▼B

M.A.608 Komponenter, udstyr og værktøj

a) Organisationen skal: 1. være i besiddelse af det udstyr og værktøj, der er angivet i vedligeholdelsesoplysningerne beskrevet i punkt M.A.609 eller bekræftede ækvivalenter, der er anført i vedligeholdelsesorganisationens håndbog, og som er nødvendigt for at kunne foretage den daglige vedligeholdelse inden for godkendelsens anvendelsesområde, og 2. påvise, at den har adgang til enhver anden form for udstyr og værktøj, der kun anvendes lejlighedsvis.

b) Værktøj og udstyr skal kontrolleres og kalibreres, således at det opfylder en officielt anerkendt standard. Dokumentationen for disse kalibreringer og den anvendte standard skal opbevares af organisationen.

▼M5

c) Organisationen skal inspicere og klassificere alle tilgangskomponenter, standarddele og materialer og holde dem behørigt adskilt.

▼M6

M.A.609 Vedligeholdelsesoplysninger

Den godkendte vedligeholdelsesorganisation skal være i besiddelse af og anvende alle de relevante vedligeholdelsesoplysninger, der er angivet i punkt M.A.401 i dette bilag (del-M) eller punkt ML.A.401 i bilag Vb (del-ML), til udførelsen af vedligeholdelse, herunder ændringer og reparationer. I de tilfælde, hvor kunden forsyner organisationen med vedligeholdelsesoplysningerne, skal organisationen dog kun være i besiddelse af og anvende disse oplysninger, så længe vedligeholdelsesarbejdet pågår.

▼B

M.A.610 Arbejdsordrer i forbindelse med vedligeholdelse

Inden vedligeholdelsesarbejdet påbegyndes, skal organisationen og den organisation, der anmoder om vedligeholdelsen, blive enige om en skriftlig arbejdsordre, hvori det fastslås, hvilken vedligeholdelse der skal udføres.

▼M6

M.A.611 Vedligeholdelsesstandarder

Alle former for vedligeholdelse skal udføres i henhold til de krav, der er fastlagt i sektion A, subpart D, i dette bilag, eller kravene i subpart D, sektion A, i bilag Vb (del-ML), jf. artikel 3, stk. 1.

M.A.612 Certifikat om frigivelse til tjeneste for luftfartøjer

Når al påkrævet vedligeholdelse af luftfartøjet er fuldført i henhold til denne subpart, skal der udstedes et CRS i henhold til punkt M.A.801 i dette bilag eller punkt ML.A.801 i bilag Vb (del-ML), jf. artikel 3, stk. 1.

M.A.613 Certifikat om frigivelse til tjeneste for komponenter

a) Når al påkrævet vedligeholdelse af komponenter er fuldført i henhold til denne subpart, skal der udstedes et CRS for komponenten i henhold til punkt M.A.802 i dette bilag eller punkt ML.A.802 i bilag Vb (del-ML), alt efter hvad der er relevant. Der udstedes en EASA-formular 1 undtagen for komponenter, der er vedligeholdt i henhold til punkt M.A.502, litra b) eller d), for komponenter, der er fremstillet i henhold til punkt M.A.603, litra c), i dette bilag og for komponenter, for hvilke andet er fastsat i punkt ML.A.502 i bilag Vb (del-ML).

b) CRS-komponentdokumentet, EASA-formular 1, kan genereres fra et computerbaseret system.

▼M1

M.A.614 Vedligeholdelses- og luftdygtighedseftersynsrapporter

▼M8

a) Den godkendte vedligeholdelsesorganisation skal registrere alle de nærmere oplysninger om det arbejde, der udføres. Organisationen skal opbevare den dokumentation, der er nødvendig for at bevise, at alle betingelserne for udstedelse af certifikatet om frigivelse til tjeneste, herunder underleverandørens certifikat om frigivelse til tjeneste, og for udstedelse af luftdygtighedseftersynsbeviset, er opfyldt.

b) Den godkendte vedligeholdelsesorganisation skal give ejeren eller operatøren af luftfartøjet en kopi af hvert enkelt CRS sammen med en kopi af eventuelle detaljerede vedligeholdelsesrapporter vedrørende det udførte arbejde, og som er nødvendige for at påvise overholdelsen af punkt M.A.305 i dette bilag (del-M) eller punkt ML.A.305 i bilag Vb (del-ML), alt efter hvad der er relevant.

▼M1

c) Den godkendte vedligeholdelsesorganisation skal opbevare en kopi af alle vedligeholdelsesrapporter og alle tilhørende vedligeholdelsesoplysninger i tre år fra den dato, hvor det luftfartøj eller den luftfartøjskomponent, som arbejdet vedrører, blev frigivet af den godkendte vedligeholdelsesorganisation. ►M8 Desuden skal den opbevare en kopi af alle optegnelser vedrørende udstedelse af luftdygtighedseftersynsbeviser i tre år fra datoen for udstedelsen, og fremlægge en kopi af disse for ejeren af luftfartøjet. ◄ 1. Dokumentationen i henhold til dette litra skal opbevares på en måde, der sikrer, at den er beskyttet mod skader, ændringer og tyveri. 2. Alle former for computerhardware, der anvendes til at sikre backupkopier, skal opbevares på et andet sted end der, hvor den computerhardware, der lagrer arbejdsoplysningerne, er placeret, og i et miljø, der sikrer, at de forbliver i god stand. 3. Hvis en godkendt vedligeholdelsesorganisation ophører med sit virke, skal alle de opbevarede vedligeholdelsesrapporter for de sidste tre år videregives til den sidste kunde eller ejer af det pågældende luftfartøj eller den pågældende komponent, eller også opbevares de som angivet af den kompetente myndighed.

▼M6

M.A.615 Organisationens rettigheder

En vedligeholdelsesorganisation, der er godkendt efter subpart F, sektion A, i dette bilag, må:

a) vedligeholde ethvert luftfartøj og/eller enhver komponent, som organisationens godkendelse omfatter, på de steder, der er beskrevet i godkendelsesbeviset og i vedligeholdelsesorganisations håndbog

b) foranledige, at specialiserede ydelser udføres af en anden organisation, der er behørigt kvalificeret og arbejder under vedligeholdelsesorganisationens kontrol som beskrevet i vedligeholdelsesorganisationens håndbog

c) vedligeholde ethvert luftfartøj eller enhver komponent, som organisationens godkendelse omfatter, på ethvert sted, hvis behovet for en sådan vedligeholdelse skyldes, at luftfartøjet enten ikke er funktionsdygtigt, eller at der er behov for supplerende, lejlighedsvis vedligeholdelse, og under forudsætning af, at betingelserne i vedligeholdelsesorganisationens håndbog overholdes

d) udstede certifikater om frigivelse til tjeneste efter at have fuldført vedligeholdelsen i henhold til punkt M.A.612 eller punkt M.A.613 i dette bilag

e) hvis den er specifikt godkendt hertil for ELA1-luftfartøjer, der ikke udfører erhvervsmæssige operationer, udføre luftdygtighedseftersyn og udstede det tilsvarende luftdygtighedseftersynsbevis i overensstemmelse med de betingelser, der er anført i punkt ML.A.903 i bilag Vb (del-ML).

Organisationen må kun vedligeholde et luftfartøj eller en komponent, hvortil den er godkendt, når alle nødvendige faciliteter, alt det fornødne udstyr og værktøj, alle nødvendige materialer og vedligeholdelsesoplysninger og certificeringspersonale er til rådighed.

▼B

M.A.616 Organisationseftersyn

For at sikre, at den godkendte vedligeholdelsesorganisation fortsat opfylder de krav, der er fastlagt i denne subpart, skal organisationen regelmæssigt foranstalte organisationseftersyn.

M.A.617 Ændringer af den godkendte vedligeholdelsesorganisation

For at sætte den kompetente myndighed i stand til at fastslå, om organisationen fortsat overholder bestemmelserne i denne del, skal den godkendte vedligeholdelsesorganisation underrette myndigheden om ethvert forslag om gennemførelse af en af følgende ændringer, inden disse gennemføres:

1. organisationens navn

2. organisationens hjemsted

3. beliggenheden af organisationens eventuelle andre afdelinger

4. den teknisk/økonomisk ansvarlige person

5. alle de personer, der henvises til i punkt M.A.606(b)

▼M1

6. faciliteter, udstyr, værktøj, materialer, procedurer, arbejdsområde, certificeringspersonale og luftdygtighedseftersynspersonale, der kan påvirke godkendelsen.

▼B

I tilfælde af, at der foreslås ændringer i personalet, som ikke på forhånd er de ansvarlige bekendt, skal myndigheden hurtigst muligt underrettes om disse ændringer.

M.A.618 Godkendelsens fortsatte gyldighed

▼M11

a) En godkendelse forbliver gyldig indtil den 24. marts 2022 under forudsætning af: ▼B 1. at organisationen fortsat overholder bestemmelserne i denne del i overensstemmelse med de bestemmelser, der vedrører den håndtering af anmærkninger, der er beskrevet i punkt M.A.619 2. at den kompetente myndighed får adgang til organisationen for at fastslå, hvorvidt organisationen fortsat overholder bestemmelserne i denne del, og 3. at godkendelsesbeviset ikke overdrages eller tilbagekaldes.

b) Ved overdragelse eller tilbagekaldelse skal godkendelsesbeviset returneres til den kompetente myndighed.

M.A.619 Anmærkninger

▼M6

a) Ved en niveau 1-anmærkning forstås enhver anmærkning af betydelig manglende opfyldelse af kravene i dette bilag og bilag Vb (del-ML), der sænker sikkerhedsstandarden og bringer flyvesikkerheden i alvorlig fare.

b) Ved en niveau 2-anmærkning forstås enhver anmærkning af manglende opfyldelse af kravene i dette bilag og bilag Vb (del-ML), der kan sænke sikkerhedsstandarden og muligvis bringe flyvesikkerheden i fare.

▼B

c) Efter modtagelse af en anmeldelse om anmærkninger i overensstemmelse med punkt M.B.605 skal indehaveren af et bevis for godkendelse af en vedligeholdelsesorganisation udarbejde en tilfredsstillende plan for afhjælpende foranstaltninger og over for den kompetente myndighed påvise gennemførelse af tilstrækkelige afhjælpende foranstaltninger inden for en tidsperiode, der aftales med denne myndighed.

SUBPART G

ORGANISATION TIL SIKRING AF VEDVARENDE LUFTDYGTIGHED

M.A.701 Anvendelsesområde

I denne subpart fastlægges de krav, som en organisation skal opfylde for at blive kvalificeret til udstedelse eller forlængelse af en godkendelse.

M.A.702 Ansøgning

En ansøgning om udstedelse eller ændring af en godkendelse af en organisation til sikring af vedvarende luftdygtighed skal indgives i en form og på en måde, der er fastlagt af den kompetente myndighed.

M.A.703 Godkendelsens omfang

a) Godkendelsen angives på et bevis, som er vedlagt tillæg VI, og som udstedes af den kompetente myndighed.

▼M2

b) Uanset ovenstående litra a) skal godkendelsen for så vidt angår luftfartsselskaber med licens i henhold til forordning (EF) nr. 1008/2008 udgøre en del af den driftstilladelse, der er udstedt af den kompetente myndighed for det opererede luftfartøj.

▼B

c) Omfanget af det arbejde, der anses for tilstrækkeligt til at berettige til godkendelse, skal specificeres i redegørelsen om sikring af vedvarende luftdygtighed i henhold til punkt M.A.704.

M.A.704 Redegørelse om sikring af den vedvarende luftdygtighed

a) Organisationen til sikring af vedvarende luftdygtighed skal fremlægge en redegørelse om sikringen af den vedvarende luftdygtighed, som skal indeholde følgende oplysninger: ▼M8 1. en erklæring, der er underskrevet af den teknisk/økonomisk ansvarlige person, hvori det bekræftes, at organisationen til enhver tid vil udføre sit arbejde i overensstemmelse med dette bilag (del-M) og bilag Vb (del-ML), alt efter hvad der er relevant ▼B 2. organisationens arbejdsområde 3. titel og navn på den eller de personer, hvortil der henvises i punkt M.A.706(a), M.A.706(c), M.A.706(d) og M.A.706(i) 4. en organisationsplan, hvoraf ansvarskæden mellem den eller de personer, hvortil der henvises i punkt M.A.706(a), M.A.706(c), M.A.706(d) og M.A.706(i), fremgår 5. en fortegnelse over det i punkt M.A.707 nævnte luftdygtighedspersonale i givet fald med angivelse af det personale, som må udstede flyvetilladelser i overensstemmelse med punkt M.A.711(c) 6. en generel beskrivelse og beliggenhed af organisationens faciliteter ▼M8 7. procedurerne for, hvordan organisationen sikrer overensstemmelse med dette bilag (del-M) og bilag Vb (del-ML), alt efter hvad der er relevant, og ▼B 8. procedurerne for ændring af den redegørelse, der udarbejdes af organisationen til sikring af vedvarende luftdygtighed, og ▼M2 9. en fortegnelse over godkendte vedligeholdelsesprogrammer for luftfartøjet eller, for luftfartøjer der ikke benyttes af luftfartsselskaber med licens i henhold til forordning (EF) nr. 1008/2008, en fortegnelse over »grundlæggende« og/eller »generelle« vedligeholdelsesprogrammer. ▼B

b) Den redegørelse, der udarbejdes af organisationen til sikring af vedvarende luftdygtighed, og ændringerne til denne skal godkendes af den kompetente myndighed.

c) Uanset ovenstående litra b) kan mindre ændringer til redegørelsen godkendes indirekte gennem en indirekte godkendelsesprocedure. I den indirekte godkendelsesprocedure defineres den mindre ændring, der kan komme i betragtning, den fastlægges af organisationen til sikring af vedvarende luftdygtighed som en del af redegørelsen, og den godkendes af den kompetente myndighed, der har ansvaret for den pågældende organisation til sikring af vedvarende luftdygtighed.

M.A.705 Faciliteter

Organisationen til sikring af vedvarende luftdygtighed skal stille passende kontorfaciliteter til rådighed på et passende sted for det personale, der er angivet i punkt M.A.706.

M.A.706 Personalekrav

▼M8

a) Organisationen skal udpege en teknisk/økonomisk ansvarlig person, der har organisationens bemyndigelse til at sikre, at alle de aktiviteter, der vedrører sikring af vedvarende luftdygtighed, kan finansieres og udføres i henhold til dette bilag (del-M) og bilag Vb (del-ML), alt efter hvad der er relevant.

▼M2

b) For luftfartsselskaber med licens i henhold til forordning (EF) nr. 1008/2008 skal den teknisk/økonomisk ansvarlige person, der beskrives i litra a), være den person, der ligeledes har organisationens bemyndigelse til at sikre, at alle operatørens aktiviteter kan finansieres og udføres i overensstemmelse med den standard, som kræves for udstedelsen af en driftstilladelse.

▼M8

c) En person eller en gruppe af personer udpeges som ansvarlig for at sørge for, at organisationen altid overholder de gældende krav vedrørende sikring af vedvarende luftdygtighed, luftdygtighedseftersyn og flyvetilladelse, der er fastsat i dette bilag (del-M) og bilag Vb (del-ML). Denne eller disse personer skal i sidste instans være ansvarlig(e) over for den teknisk/økonomisk ansvarlige person.

▼M2

d) For luftfartsselskaber med licens i henhold til forordning (EF) nr. 1008/2008 skal den teknisk/økonomisk ansvarlige person udpege en stillingsindehaver. Denne person skal være ansvarlig for administrationen og overvågningen af de vedvarende luftdygtighedsaktiviteter i henhold til litra c).

▼B

e) Stillingsindehaveren i litra d) må ikke være ansat af en del-145-godkendt organisation, der udfører kontraktarbejde for operatøren, medmindre dette udtrykkeligt godkendes af den kompetente myndighed.

f) Organisationen skal have et tilstrækkeligt, behørigt kvalificeret personale til at udføre de opgaver, der kan forventes.

g) Alle de personer, der er angivet i litra c) og d), skal kunne fremvise den relevante viden, baggrund og nødvendige erfaring inden for luftfartøjers vedvarende luftdygtighed.

h) De kvalifikationer, som besiddes af hele det personale, der bidrager til at sikre den vedvarende luftdygtighed, skal registreres.

▼M8

i) Organisationer, der er forlænger gyldigheden af luftdygtighedseftersynsbeviser i henhold til punkt M.A.711, litra a), nr. 4, og punkt M.A.901 i dette bilag (Part-M) eller punkt ML.A.901, litra c), i bilag Vb (Part-ML), udpeger de personer, der er bemyndiget hertil, med forbehold af den kompetente myndigheds godkendelse.

▼B

j) Organisationen specificerer titel og navn på den eller de personer, hvortil der henvises i punkt M.A.706(a), M.A.706(c), M.A.706(d) og M.A.706(i), og ajourfører oplysningerne i redegørelsen om sikring af vedvarende luftdygtighed.

▼M2

k) For komplekse motordrevne luftfartøjer og for luftfartøjer, der benyttes af luftfartsselskaber med licens i henhold til forordning (EF) nr. 1008/2008, fastslår og kontrollerer organisationen kompetencen hos det personale, der bidrager til sikring af vedvarende luftdygtighed, luftdygtighedseftersyn og/eller kvalitetskontrol i overensstemmelse med en procedure og til en standard, som er godkendt af den kompetente myndighed.

▼B

M.A.707 Luftdygtighedseftersynspersonale

a) ▼M8 For at blive godkendt til at udføre luftdygtighedseftersyn og, hvis det er relevant, udstede flyvetilladelser, skal en godkendt organisation til sikring af vedvarende luftdygtighed råde over passende luftdygtighedseftersynspersonale, der kan udstede luftdygtighedseftersynsbeviser eller afgive henstillinger som omhandlet i sektion A, subpart I, i bilag I (del-M) eller sektion A, subpart I, i bilag Vb (del-ML) og, hvis det er relevant, udstede en flyvetilladelse i overensstemmelse med punkt M.A.711, litra c): ▼M2 1. For luftfartøjer, der benyttes af luftfartsselskaber med licens i henhold til forordning (EF) nr. 1008/2008, og luftfartøjer over 2 730 kg MTOM, undtagen balloner, skal dette personale have: a) mindst fem års erfaring inden for vedvarende luftdygtighed og b) et behørigt certifikat i overensstemmelse med bilag III (del-66) eller en flyveuddannelse eller lignende efter nationale bestemmelser og c) en formel uddannelse i vedligeholdelse af luftfartøjer, og d) en stilling med relevante ansvarsområder inden for den godkendte organisation. e) Uanset litra a) til d) kan de krav, der er fastlagt i punkt M.A.707(a)1b), erstattes af fem års erfaring inden for vedvarende luftdygtighed ud over dem, der allerede kræves i henhold til punkt M.A.707(a)1a). 2. For luftfartøjer, der ikke benyttes af luftfartsselskaber med licens i henhold til forordning (EF) nr. 1008/2008, på 2 730 kg MTOM og derunder og balloner skal dette personale have: a) mindst tre års erfaring inden for vedvarende luftdygtighed og b) et behørigt certifikat i overensstemmelse med bilag III (del-66) eller en flyveuddannelse eller lignende efter nationale bestemmelser og c) en relevant uddannelse i vedligeholdelse af luftfartøjer og d) en stilling med relevante ansvarsområder inden for den godkendte organisation. e) Uanset litra a) til d) kan de krav, der er fastlagt i punkt M.A.707(a)2b), erstattes af fire års erfaring inden for vedvarende luftdygtighed ud over dem, der allerede kræves i henhold til punkt M.A.707(a)2a).

▼M1

b) Luftdygtighedseftersynspersonale, som udpeges af den godkendte organisation for vedvarende luftdygtighed, kan kun få udstedt en autorisation af den godkendte organisation for vedvarende luftdygtighed, hvis den pågældende person formelt godkendes af den kompetente myndighed efter den tilfredsstillende gennemførelse af et luftdygtighedseftersyn under opsyn af den kompetente myndighed eller under tilsyn af organisationens luftdygtighedseftersynspersonale efter en procedure, der er godkendt af den kompetente myndighed.

▼B

c) Organisationen skal sikre, at luftdygtighedseftersynspersonalet kan fremlægge bevis for relevant, nylig erfaring med sikring af vedvarende luftdygtighed.

d) Luftdygtighedseftersynspersonalet skal identificeres ved, at der i redegørelsen vedrørende sikring af vedvarende luftdygtighed udarbejdes en fortegnelse med angivelse af hver enkelt person og dennes referencenummer for bemyndigelsen til udførelse af luftdygtighedseftersyn.

e) Organisationen skal opbevare en fortegnelse over hele sit luftdygtighedseftersynspersonale, som for hver enkelt medarbejder skal indeholde nærmere oplysninger om enhver relevant kvalifikation, et sammendrag af relevant erfaring med og uddannelse inden for sikring af vedvarende luftdygtighed samt en kopi af bemyndigelsen. Denne fortegnelse skal opbevares indtil to år efter, at den pågældende luftdygtighedseftersynsmedarbejder har forladt organisationen.

M.A.708 Administration af vedvarende luftdygtighed

▼M8

a) Organisationen sørger for, at alle opgaver, der vedrører sikring af vedvarende luftdygtighed, udføres i overensstemmelse med sektion A, subpart C, i dette bilag (del-M) eller sektion A, subpart C, i bilag Vb (del-ML), alt efter hvad der er relevant.

▼B

b) For det enkelte pågældende luftfartøj skal den godkendte organisation til sikring af vedvarende luftdygtighed: ▼M8 1. sørge for, at der udarbejdes et luftfartøjsvedli